Bike News Blog: Ιανουαρίου 2012\nTest ride στην Ultegra Di2\nΗ Ultegra Di2 έφτασε στην Ελλάδα!\nΔοκιμάστε τη σήμερα σε πραγματικές συνθήκες και μπορεί να είστε εσείς ο τυχερός νικητής της κλήρωσης για ένα Ideal Stage Team Ultegra Di2 Edition!\nΑπό τη στιγμή που έκανε την εμφάνισή της η Dura Ace Di2 δεν άργησε να γίνει η πρώτη επιλογή των επαγγελματιών αθλητών σε όλο τον κόσμο. Όμως η υψηλή τιμή της εμπόδιζε το μέσο ποδηλάτη να απολαύσει τα πλεονεκτήματα της ηλεκτρονικής σειράς.\nΗ Ultegra Di2 έρχεται να φέρει την επανάσταση στην ποδηλασία δρόμου καθώς συνδυάζει τα ποιοτικά χαρακτηριστικά της Dura Ace με τιμή που την καθιστά πλέον δυνατή επιλογή για τους χομπίστες αλλά και τους αθλητές ποδηλάτες.\nΓρήγορες και ακριβείς αλλαγές, αυτόματα ρυθμιζόμενα ντεραγιέ, απόλυτη ακρίβεια και αθόρυβη λειτουργία είναι μερικά μόνο από τα χαρακτηριστικά που ήδη – από τους πρώτες μήνες κυκλοφορίας της – την έχουν φέρει στην κορυφή των προτιμήσεων σε όλο τον κόσμο.\nTest rides και μεγάλη κλήρωση\nΤώρα – για πρώτη φορά στην Ελλάδα - μπορείτε να δοκιμάσετε αυτή τη μοναδική αίσθηση συμμετέχοντας στα test rides που διοργανώνονται σε επιλεγμένα ποδηλατικά καταστήματα. Δηλώστε σήμερα συμμετοχή και αποκτήστε τη δυνατότητα να δοκιμάσετε τη νέα σειρά σε πραγματικές συνθήκες.\nΜετά τη δοκιμή, συμπληρώστε το σύντομο ερωτηματολόγιο αξιολόγησης και μπείτε αυτόματα στην κλήρωση για ένα ποδήλατο IDEAL STAGE TEAM εξοπλισμένο φυσικά με Ultegra Di2. Δείτε τους όρους της κλήρωσης εδώ. και συμπληρώστε τη φόρμα συμμετοχής για το τεστ στο πλησιέστερο στην περιοχή σας κατάστημα ποδηλάτων εδώ\nΑυτό είναι το Bianchi Specialissima μια γνήσια Ιταλική κούρσα του 1984-85, σε χρώμα σε πράσινο seleste Bianchi τέλεια συντηρημένη με γνήσια ανταλλακτικά αν και τα περισσότερα είναι τα αυθεντικά του ιδίου του ποδηλάτου. Θαυμάστε τις φωτογραφίες παρακάτω, πάρτε ιδέες για αναπαλαίωση κάποιου ποδηλάτου που τυχόν πέσει στα χέρια σας αλλά προς το παρόν ...ζηλέψτε!\nΜέγεθος σκελετού 57 cm\nΎψος σε όρθια θέση 83.5 cm.\nΥπέροχη σέλα Turbo saddle. Τα μπλε καλώδια για τα συρματόσχοινα είναι πρόσθετο αξεσουάρ\nSuper Record παλουκόσελο\nΤαινία τιμονιού επίσης στο χρώμα Celeste Bianchi\nΛαιμός γυαλισμένος 90 mm\nΤιμόνι Cinelli με 26.0 mm διάμετρο σωλήνα.\nΣωστά τοποθετημένες τάπες τιμονιού - ταινίας με μια πατίνα μπλε χρώματος στο ανάγλυφο λογότυπο\nσυνεχίζεται πατήστε περισσότερα\nTO 1o ΒΡΕVΕΤ ΤΟΥ 2012 EΛΕΥΣΙΝΑ - ΝΕΜΕΑ - ΕΛΕΥΣΙΝΑ ΣΤΙΣ 4/2/2012\nΛΕΠΤΟΜΕΡΕΙΕΣ ΓΙΑ ΤΗ ΣΥΜΜΕΤΟΧΗ\nΗ παραλαβή καρτών για το πρώτο 200άρι της χρονιάς EΛΕΥΣΙΝΑ - ΝΕΜΕΑ - ΕΛΕΥΣΙΝΑ 200 ΧΛΜ, για τους κατοίκους της ευρύτερης Αθήνας,θα γίνει φέρνοντας ΜΟΝΟ την Υπεύθυνη Δήλωση του 2012, θεωρημένη για το γνήσιο της υπογραφής από ΚΕΠ.\nΚόστος της κάρτας πέντε ευρώ,\n1. Στις μαζώξεις της ΠΕΠΑ τις Δευτέρες 16-23-30 Ιανουαρίου 2012, από 21.00 έως 22.00, στις Αχαρνές (Μενίδι), στο Α' Εμπορικό Κέντρο των Εργατικών Κατοικιών στην οδό Αχαρνέων Ιππέων και Μεγάλου Βασιλείου, δίπλα στον Σταθμό του ΕΚΑΒ, στο ύψος της οδού Λιοσίων 134Α.\nκαι 2. Τις Πέμπτες 19, 26 Ιανουαρίου, από 21.00-22.00, στα γραφεία του ποδηλατικού συλλόγου ΚΡΟΝΟΣ ΝΙΚΑΙΑΣ, στην Πέτρου Ράλλη στα καταστήματα της τελευταίας εργατικής πολυκατοικίας πριν το Νοσοκομείο.\nΟι εκτός Αθηνών, με email στέλνουν την υπεύθυνη δήλωση στο\nharryplegas@gmail.com, ή με fax στο 2103222560 και φέρνουν την πρωτότυπη αίτηση στην εκκίνηση για να παραλάβουν την κάρτα τους, από τις 07.00 το πρωί του Σαββάτου 4 Φεβρουαρίου 2012 στην Ελευσίνα.\nΠηγή: ΠΟΔΗΛΑΤΙΚΟΣ ΣΥΛΛΟΓΟΣ ΠΥΡΓΟΥ\nΦΩΤΟΓΡΑΦΙΚΟ ΑΦΙΕΡΩΜΑ ΣΤΟΝ ALBERTO CONTADOR ΝΙΚΗΤΗ ΤΟΥ GIRO D' ITALIA 2011\nΦΩΤΟΓΡΑΦΙΕΣ ΑΠΟ ΤΟ BIKENEWS.IT\nCalendar generated at\nΤΑ ΤΕΛΙΚΑ ΑΠΟΤΕΛΕΣΜΑΤΑ ΟΙ ΒΑΘΜΟΛΟΓΙΕΣ ΑΠΟ ΤΗΝ ΕΛΛΗΝΙΚΗ ΟΜΟΣΠΟΝΔΙΑ ΠΟΔΗΛΑΣΙΑΣ\nΗ Ε.Ο.Π. ανακοίνωσε τα επίσημα αποτελέσματα του 2011\nτόσο σε συλλογικό επίπεδο όσο και σε ατομικό.\nΧωρίς πολλές εκπλήξεις διαμορφώθηκε η φετινή βαθμολογία\nστις πρώτες θέσεις. Ο δραστήριος σύλλογος των Χανίων,\nΤάλως, κέρδισε επάξια την πρώτη θέση αφήνοντας στη\nδεύτερη θέση τον εξίσου δυνατό σύλλογο του Κρόνου Νίκαιας.\nΗ τριάδα κλείνει με τον Πρωτέα Κερατσινίου.\nΒαθμολογία έλαβαν 70 συλλόγοι από όλη την Ελλάδα!\nΣτη κατηγορία των ανδρών, στο Δρόμο, με μεγάλη διαφορά\nκέρδισε την πρώτη θέση ο Γιάννης Ταμουρίδης,\nακολουθούμενος από τους Δημητρακόπουλο Δημήτρη\nκαι τον Χαλκιόπουλο Παύλο. Βαθμολογία έλαβαν 248\nαθλητές στη κατηγορία των ανδρών, όταν ούτε το ένα\nτρίτο αυτών δεν έλαβε μέρος στο Πανελλήνιο πρωτάθλημα!\nΣτο αγώνισμα της ορεινής ποδηλασίας πρώτος δεν είναι\nάλλος από τον Περικλή Ηλία, πρωταγωνιστή στο αγώνισμα\nτα τελευταία χρόνια, ακολουθούμενος από τους χαρισματικούς\nΓιώργο Παττέ και Δημήτρη Αντωνιάδη. και σε αυτό το\nαγώνισμα βαθμολογία έλαβαν 239 αθλητές. Στη Πίστα,\nτην πρώτη θέση καταλαμβάνει ο Χρήστος Βολικάκης\nαφήνοντας με μεγάλη διαφορά πίσω τους νέους Πολυχρόνη\nΤζωρτζάκη και Δημήτρη Πολυδωρόπουλο.\nΓια τα αναλυτικά αποτελέσματα όλων των κατηγοριών\nπατήστε εδώ. Εκεί μπορείτε να δείτε σε πόσους αγώνες\nσυμμετείχε κάθε αθλητής πόσους βαθμούς έλαβε και ποιοί\nαγώνες ήταν έγκυροι προς βαθμολόγηση.\nΕτικέτες ΑΓΩΝΕΣ, ΕΝΗΜΕΡΩΣΗ, AΠΟΤΕΛΕΣΜΑΤΑ\n23-25 Μαρτίου ο Ποδηλατικός Γύρος Κύπρου\nΟ "Γύρος της Κύπρου" είναι μια μεγάλης κλίμακας διεθνής cyclosportive εκδήλωση στη Κυπριακή Δημοκρατία. Μια πρόκληση αντοχής σε πολλαπλά στάδια σε πνεύμα παρόμοιο με εκείνο του "Tour de France" αλλά ανοικτή τόσο σε ερασιτέχνες όσο και επαγγελματίες ποδηλάτες.\nΗ διοργάνωση του "Γύρου της Κύπρου 2012" έχει ως στόχο, εκτός από τις τοπικές συμμετοχές να ενθαρρύνει τούς τους ποδηλάτες από διάφορες χώρες να ζήσουν το πάθος τους εκτός της χώρας τους και να μπορέσουν να ανακαλύψουν νέους ορίζοντες, τόσο όσον αφορά τον αθλητισμό όπως και τον πολιτισμό.\nΤον ΓΥΡΟ στηρίζουν διάφοροι φορείς όπως, μεταξύ άλλων, Κυπριακός Οργανισμού Τουρισμού, Υπουργεία Τουρισμού, Συγκοινωνιών και Έργων, Αστυνομία Κύπρου, Οργανισμός Αθλητισμού, ΟΠΑΠ, και μια σειρά από Δήμους και κοινοτικές αρχές.\nΗ πρώτη παρόμοια διοργάνωση έγινε το 2005, όταν μια ομάδα ντόπιων ποδηλατιστών, λάτρεις του ποδηλάτου, διοργάνωσε ένα τριήμερο, 350 χιλιόμετρα βόλτα στο νησί. Το 2006, η εκδήλωση έγινε μέρος του ετήσιου ημερολογίου του Ομίλου Ποδηλατοκίνηση Κύπρου, της αρχαιότερης ποδηλατικής οργάνωσης του τόπου. Το 2009 περισσότεροι από 50 ποδηλάτες συμμετείχαν σε ένα 5 ήμερο γύρο των 570 χιλιομέτρων ενώ το 2010 η διοργάνωση έγινε για πρώτη φορά διεθνής με 110 συμμετοχές από 18 χώρες.\nΟ "Γύρος της Κύπρου 2012" θα διεξαχθεί από τις 23-25 Μαρτίου 2012, και θα είναι ανοικτός σε συμμετοχές από όλες τις χώρες. Θα υπάρχουν δύο ομάδες ποδηλατιστών. Η ομάδα Α θα αποτελείται από ελίτ αναβάτες και θα ολοκληρώσει την απόσταση των περίπου 300 χιλιόμετρων με αγωνιστικό χαρακτήρα, με τμήματα χρονομέτρησης όπου οι ποδηλατιστές μπορούν να ανταγωνιστούν για μια κίτρινη ή πράσινη ή κόκκινη φανέλα και βραβεία. Η ομάδα Β θα αποτελείται από ερασιτέχνες ποδηλατιστές που θα κάνουν την ίδια διαδρομή σε χαμηλότερες ταχύτητες χωρίς αγωνιστικό χαρακτήρα και χωρίς χρονομέτρηση. Σε αυτή την περίπτωση οι ποδηλατιστές έχουν την επιλογή να καλύπτουν επιλεκτικά κομμάτια της διαδρομής και να επιβιβάζονται σε αυτοκίνητα υποστήριξης όταν το επιθυμούν.\nΚάθε στάδιο θα διέρχεται μέσα από πανέμορφα τοπία με τμήματα αναρρίχησης αλλά και κατά μήκος ενός αριθμού παράκτιων διαδρομών. Υπάρχουν επίσης τμήματα με διαδρομές μέσα από πόλεις και γραφικά χωριά. Ολόκληρη η διαδρομή θα υποστηρίζεται πλήρως.\nEπισκεφθείτε την ιστοσελίδα www.tourofcyprus.com όπου μπορείτε να βρείτε λεπτομερείς πληροφορίες σχετικά με την διοργάνωση.\nTO 1o ΒΡΕVΕΤ ΤΟΥ 2012 EΛΕΥΣΙΝΑ - ΝΕΜΕΑ - ΕΛΕΥΣΙΝΑ ...\nΦΩΤΟΓΡΑΦΙΚΟ ΑΦΙΕΡΩΜΑ ΣΤΟΝ ALBERTO CONTADOR ΝΙΚΗΤΗ ...\nJanuary 2012 Sunday Monday Tuesday Wednesday...\nΤΑ ΤΕΛΙΚΑ ΑΠΟΤΕΛΕΣΜΑΤΑ ΟΙ ΒΑΘΜΟΛΟΓΙΕΣ ΑΠΟ ΤΗΝ ΕΛΛΗ...


Νηστίσιμες γεμιστές μελιτζάνες - ΒΗΜΑ ΚΡΗΤΗΣ\nΑρχική Μαγειρική Νηστίσιμες γεμιστές μελιτζάνες\nΝηστίσιμες γεμιστές μελιτζάνες\nΠοιος θα μπορούσε να αντισταθεί σε αυτή τη νοστιμότατη συνταγή με ανατολίτικο «άρωμα»; Αν και νηστίσιμη, είναι πλούσια σε γεύσεις χάρη στο πλήθος των λαχανικών, αλλά και στο ταχίνι που της δίνει επιπλέον γευστική ένταση και θρεπτική αξία. Η συνταγή είναι του Πέτρου Συρίγου.\n100 γραμμ. κουσκούς\n200 γραμμ. νερό\n1 ½ κουταλιά της σούπας ταχίνι\n½ κουταλάκι του γλυκού καπνιστή πάπρικα\n¼ κουταλάκι του γλυκού καπνιστή πάπρικα\nΚόβετε στη μέση κάθετα τις μελιτζάνες, χαράσσετε εσωτερικά και αφαιρείτε τη σάρκα αφήνοντας μόνο λίγη, ώστε να κρατήσουν τη φόρμα τους. Ψιλοκόβετε το εσωτερικό της μελιτζάνας και το κρατάτε σε ένα μπολ. Αλατοπιπερώνετε τις «βαρκούλες» μελιτζάνας και λαδώνετε εσωτερικά και εξωτερικά. Ψήνετε στους 180 βαθμούς για 30 λεπτά.\nΓια το κουσκούς: Βάζετε σε ένα κατσαρολάκι 150 γραμμ. νερό και, μόλις ζεσταθεί, ρίχνετε μέσα το κουσκούς, το αφαιρείτε από τη φωτιά και σκεπάζετε με καπάκι. Μόλις το κουσκούς απορροφήσει το νερό, είναι έτοιμο. Όταν κρυώσει, το διαχωρίζετε με ένα πιρούνι για να μην κάνει σβώλους .\nΓια τη γέμιση: Κόβετε σε καρεδάκι (τετραγωνάκια) τα κολοκύθια, το κρεμμύδι, την πιπεριά. Τρίβετε το καρότο στον τρίφτη. Σε ένα τηγάνι βάζετε λίγο ελαιόλαδο και ξεκινάτε σοτάροντας το κρεμμύδι για 2 λεπτά περίπου, μέχρι να μαλακώσει σε μέτρια προς δυνατή φωτιά. Στη συνέχεια, προσθέτετε την ψιλοκομμένη μελιτζάνα και σοτάρετε (θα χρειαστεί λίγο έξτρα ελαιόλαδο) για 2 λεπτά.\nΠροσθέτετε τα κολοκυθάκια, ψιλοκομμένο σκόρδο, το καρότο, τις πιπεριές, το καλαμπόκι και συνεχίζετε να σοτάρετε μέχρι να μαλακώσουν, για περίπου 5 λεπτά. Προσθέτετε τα ντοματίνια που έχετε κόψει στη μέση, τα μπαχαρικά, το θυμάρι και τη 1 ½ κ.τ.σ ταχίνι. Ανακατεύετε, προσθέτετε το κουσκούς και μαγειρεύετε για άλλα 2 λεπτά, ανακατεύοντας ώστε να ενσωματωθούν τα υλικά. Τέλος, προσθέτετε μαϊντανό.\nΓια τη σάλτσα: Βάζετε το ταχίνι σε ένα μπολ, προσθέτετε το τριμμένο σκόρδο, 3 κ.τ.σ νερό και ανακατεύετε. Προσθέτετε το λεμόνι, την πάπρικα, το αλάτι και ρίχνετε και άλλο νερό, αναλόγως πόσο πηχτή ή αραιή θέλετε τη σάλτσα σας.\nΣτην Αθήνα για συναντήσεις με τον Διευθύνοντα Σύμβουλο της ΕΤΑΔ και τον Αναπληρωτή Υπουργό Εσωτερικών ο Δήμαρχος Ηρακλείου Βασίλης Λαμπρινός\nΖουμερό ψαρονέφρι με σος


ΠΑγιαυλάς ΝΙΚΟΣ: Ζήσε Μάη μ΄, να φας… σολάριουμ!\nΣυναντήθηκαν στο προαύλιο της εκκλησίας. Μετά τη Θεία Λειτουργία. Μακρινοί συγγενείς. Θείος και ανιψιός. Και οι δύο υποψήφιοι δημοτικοί σύμβουλοι. Σε διαφορετικό συνδυασμό.\nΟ θείος συνταξιούχος. Χρόνια εκλεγμένος κατ΄ επανάληψη. Ελέω κόμματος και ψιλό-ρουσφετιών. Μοίραζε χαιρετούρες. Και ω-ράμματα. Με κάρτες. Το μαλλί βαμμένο. Του κοράκου.\nΟ ανιψιός πρωτάρης. Ονειροπόλος. Λίγο αφελής. Σαν αυτούς που θέλουν να σώσουν τον κόσμο. Περίμενε σε μια άκρια. Υπομονετικά. Καπνίζοντας. Να φύγει ο πολύς κόσμος.\n- Γεια σου ανίψιο. Πως πάει ο αγώνας;\n- Καλά πάει. Δόξα τω Θεώ. Απλώνω λάστιχα. Ανοίγω λάκκους. Κουβαλώ κοπριά. Γεμίζω τους λάκκους. Σκεπάζω τη κοπριά με χώμα. Φυτεύω. Ντοματούλες. Αγγουράκια. Κολοκυθάκια. Τέτοια…\nΤο μάτι του θείου γυάλισε.\n- Ο προεκλογικός αγώνας, εννοώ.\n- Κοίταξε θείο. Η υποψηφιότητα μου ανακοινώθηκε από την οργανωτική επιτροπή του συνδυασμού. Γράφτηκε το όνομα μου 2 φορές στην εφημερίδα. Έπαιξε πολύ στο διαδίκτυο. Στο ίντερνετ. Μαθεύτηκε.\n- Πως μαθεύτηκε. Αν δεν δώσεις κάρτες. Φυλλάδια. Αν δεν το πεις. Σε όσους πιο πολλούς γίνεται, δεν θα το μάθουν. Και δεν θα σε ψηφίσουν.\n- Κάρτες δεν τύπωσα. Ούτε πρόκειται. Παρενοχλήσεις ψηφοθηρικές δεν θα κάνω. Ούτε προσωπικά, ούτε με τηλεφωνήματα. Οι γύρες στα καφενεία και τα κεράσματα είναι γήβεντα. Να πάρω σβάρνα μνημόσυνα και κηδείες, μην σώσω. Ούτε διαφήμιση θα κάνω. Όποιος θέλει ας με ψηφίσει.\n- Μα ετσά δεν θα βγεις. Εγώ έβγαλα κάρτες. Δίνω σε όλους. Και θα βάλω και διαφήμιση στην εφημερίδα.\n- Ας μην βγω. Το χρέος μου ως δημότης. Ως πολίτης το κάνω. Κατέθεσα τις προτάσεις μου, συμμετέχω στα οργανωτικά όπως και όσο μπορώ. Η βιοπάλη βλέπεις. Πολύς κόσμος ξέρει ποιος είμαι. Τι έχω δώσει τόσα χρόνια. Στις διάφορες συλλογικότητες που συμμετείχα. Από το Πολιτιστικό Σύλλογο της γειτονιάς, μέχρι τώρα, το προεδριλίκι στη «γαία». Με όλα τα ενδιάμεσα. Και τι μπορώ να προσφέρω. Αν με ψηφίσουν καλώς. Αν όχι δεν θα κάτσω να σκάσω. Θα έχω έτοιμο το χρωματάκι. Να αμοληθώ στις παραλίες. Τον ελεύθερο χρόνο μου. Θα γλιτώσω και τα εγκαύματα.\n- Ήντα να σου πω. Καλή επιτυχία.\nΖεματισμένα. Μουδιασμένα τόπε. Ο θείος. Και έφυγε. Χωρίς χαιρετούρες.\nΟ ανιψιός ήθελε να του πει και άλλα.\nΌτι την ημέρα των εκλογών δεν θα κάνει δρομολόγια. Τραβολογώντας γερόντια και γερόντισσες στα εκλογικά κέντρα. Για να τον ψηφίσουν. Με πρώτη και καλλίτερη τη μάνα του. Που ακόμα δεν της τόχει πει. Ούτε θα τσαντηρώσει από τα άγρια χαράματα. Μέχρι το βράδυ. Στα προαύλια των εκλογικών κέντρων. Με γραβάτα και κουστουμιά. Μοιράζοντας χαιρετούρες. Χαμόγελα. Σταυρωμένα ψηφοδέλτια. Υποσχέσεις. Ρουσφέτια.\nΘα μάζευε κουκιά.\nΑφού πρώτα, ψήφιζε.\nΠου προβλέπεται να είναι μακρύς...\nΑναρτήθηκε από ΠΑγιαυλάς ΝΙΚΟΣ στις 10:52 μ.μ.


Samsung Galaxy S7 Edge (SM-G935F) - Page 136 - Samsung Galaxy S Series - myPhone\nFebruary 21, 2016 in Samsung Galaxy S Series\nΣελίδα 136 από 667\nπροκαλούσε την υπερθέρμανση\nΤελευταία απάντηση Oct 25\nNikos_Mpl 467 posts\nelthis 351 posts\nmarios_ch 657 posts\nscorpio3 301 posts\nΝαι... το μονο μειον του s7, του S,S3, S4, Note 3 ....\nΤα ειχα αυτα (εκτος του S7 που λετε εσεις την γνωμη σας) και σε ολα μα ολα το σημα δικτυου σε σχεση με αλλα κινητα ηταν ιδιαιτερα αδυναμο...\nΓιατι δνε κανουν κατι επιτελους?\nΤο γνωρίζεις ότι έχει χαμηλό Sar έτσι? Με αποτέλεσμα να μην έχει δυνατό σήμα. Στο iPhone η εμβέλεια και του ασύρματου και του δικτύου ήταν πολύ ανώτερη αλλά η ακτινοβολία είναι στο Θεό. Προτιμώ λοιπόν χαμηλό Sar και ας μην έχω και το καλύτερο δίκτυο. Που για μένα μια χαρά είναι δεν έχω αντιμετωπίσει πρόβλημα.\nΑγαπητέ prioxxx, τότε το Α5 2016 που έχει χαμηλότερο SAR (EU 0.29 W/kg (head), 0.47 W/kg (body)) γιατί έχει καλύτερη εμβέλεια κι εξαιρετικό σήμα;\nΠαντως παιδια, το κομματι του SAR ειναι κατι που δυστυχως ολοι παραβλεπουμε στην επιλογη smartphone, ενω θα επρεπε ισως να ειναι το πρωτο κριτηριο. Και ως γνωστον, η επιδραση της ακτινοβολιας στους ιστους λειτουργει αθροιστικα. Με λιγα λογια, οση ακτινοβολια εχουμε φαει ως τωρα ειναι μη αναστρεψιμη, και αρα αφαιρειται απο το οριο που εχει ο καθε οργανισμος, με οτι μπορει να συνεπαγεται αυτο...!!\nΟποτε συγκρινοντας πχ το 0,26 του S7 edge, με το 0,98 (!!!) πχ, του iphone 6s plus που επισης εχω, με το iphone ειναι σαν να μιλαω τετραπλασιο χρονο !!!\nΟντως βλεπω κι εγω οτι το S7 τα παει χειροτερα σε σημα (λιγοτερες γραμμουλες) αλλα στην πραξη δεν εχω αντιμετωπισει προβλημα ως τωρα.\nΤωρα, το αν ο δεικτης SAR εχει σχεση με την ισχυ του σηματος, δεν το γνωριζω, αλλα οπως και να χει πρεπει να το λαμβανουμε υπ οψην για την υγεια μας σε βαθος χρονου.\nΠαντως θυμαιμαι, ειχα διαβασει καπου οτι η Samsung εχει πατεντα για τις κεραιες της προκειμενου να εχει χαμηλο SAR και λογω της κατοχυρωσης δε μπορει να εφαρμοστει απο αλλες εταιριες. Γι αυτο και σχεδον ολα τα κινητα της ειναι στο χαμηλοτερο δεικτη.\nEdited June 9, 2016 by sakislife\nFree your Mind, Live 2 the MAX\nΣίγουρα υπάρχει μία... "γκρίζα ζώνη" όσον αφορά στο σήμα του WiFi.\nΠροσωπικά έχω 3 συσκευές: ένα S7 Edge, ένα iPhone 6Plus και ένα LG Zero. Το router μου βρίσκεται στο σαλόνι, σε μία απόσταση 5-6 μέτρων από το κρεβάτι μου. Τόσο το iPhone, όσο και το LG δείχνουν ένδειξη "καμπάνας", με full WiFi σήμα... την ίδια στιγμή το Edge παλεύει να περάσει τις 2 μπάρες. Καταλαβαίνω το θέμα του SAR και μπράβο στην Samsung που κάνει κινήσεις προς τη σωστή κατεύθυνση, αλλά πιστεύω ότι εν έτει 2016, μία εταιρία του βεληνεκούς της Samsung θα έπρεπε να έχει βρει μία λύση, μία χρυσή τομή. Σημειώστε δε ότι τόσο το iPhone όσο και το Zero είναι μεταλλικά (αν έχει κάποια σημασία αυτό). Όσον αφορά στο δίκτυο κινητής, να πω την αλήθεια, δεν έχω παρατηρήσει διαφορά απόδοσης μεταξύ των τριών, τουλάχιστον στο σπίτι μου και στις περιοχές που κινούμαι...\nΗ σχέση SAR και σήματος δικτύου δεν είναι πάντα απόλυτη. Παράδειγμα το HTC one m7 που είχε χαμηλό SAR (0,4 περίπου αν θυμάμαι καλά) αλλά από σήμα έσπερνε, και μάλλον είχε καλύτερο από το 4ς της ίδιας περιόδου με τον ίδιο πάροχο, και μάλλον καλύτερο από το S4 στις ίδιες περιπτώσεις.\nΕπίσης το ίδιο ισχύει και για το wifi. Παράδειγμα ότι το HTC one (m7) με την τελευταία έκδοση του Android 4.4.κάτι (δεν θυμάμαι ακριβώς την έκδοση) είχε απίστευτα δυνατό wifi σε εμβέλεια (είχε σχολιαστεί η εμβέλεια στο σχετικό τοπικ ως "διαστημικη") ενώ μετά την αναβάθμιση στην 5.0.1 η εμβέλεια του wifi έπεσε. Άρα είναι και θέμα sw.\nΌσον αφορά στο bold: είναι και θέμα πως είναι γραμμένο το SW να εμφανίζει την ένταση του σήματος. Πχ μπορεί να μην είναι γραμμική η σχέση πραγματικό σήμα- μπάρες στην οθόνη (5 γραμμές , δλδ μία για κάθε 20% "ένταση" σήματος ώστε να φτάνει το 100%), ή μπορεί να οι μπάρες να είναι λίγο "αναίσθητες" στην πραγμτική μεταβολή του σήματος, ή πολύ "ευαίσθητες". Η εμφάνιση είναι και θέμα sw. Το πραγματικό σήμα το βλέπεις μόνο με την πραγματική μέτρηση (db).\nΤο SAR έχει να κάνει κυρίως με αλγόρυθμους (sw) σήματος, ποιότητα κεραίας, υλικά κατασκευής του κινητού κλπ κλπ.\nΓενικά και εγώ έχω παρατηρήσει ότι οι γραμμούλες παίζουν περισσότερο στο S7e αλλά από σήμα δεν έχω αντιμετωπισει κάποιο πρόβλημα.\nδεν ξερω αν ο sar σχετιζεται και με το wifi, αλλα κυριως αυτο ειναι πολυ αδυναμο.\nΤωρα για την ακτινοβολια, αν δνε βαλετε καλωδιο handsfree δεν υπαρχει σωτηρια, τον καιτε τον εγκεφαλο γρηγορα ή γρηγοροτερα, ακομα και τα ΒΤ, αν το εχεις πανω στο αυτι ολη μερα χειροτερα ειναι, εκπεμπει με το 1/10 του κινητου, οχι πολυ λιγο δηλαδη αναλογικα..\nΈνταξει παιδιά όντως το σήμα το wifi ειναι λίγο πιο αδύνατο πχ απο Sony που θυμάμαι και σύγκρινα,αλλα στην καθημερινότητα μου ουδέποτε εχω αντιμετωπίσει θέματα.\nΟπως αντίστοιχα και στο 6 edge δεν είχα θέμα.\nΤο ίδιο και με το σήμα της κινητής.\nΚαι μιλάω πάντα με Bluetooth διαχρονικά.\nΒέβαια παίζουν ρόλο και άλλοι παράγοντες που αφορούν την συσκευη,τη χρήση,το router και η απόσταση μεταξύ τους.\nΠάντως και σε εξωτερικούς χώρους πχ σταθμούς μέτρο,αεροδρόμιο,καφετέριες κλπ ουδέποτε είχα/εχω θεμα στην καθημερινότητα μου με wifi.\nEdited June 9, 2016 by alextrela\nαυτο που λες το βλεπω και εγω, δηλαδη εχω καλο σημα παντου αν και λιγες γραμμες, ομως wifi δεν εχω οπως το M7 & Z3c\nΓράψατε πολλά που να πρώτο απαντήσεις. Κάποιος έγραψε πιο πάνω ότι δεν έχουν την ίδια μέτρηση στις μπάρες. Δηλαδή αν πιάνεις 3 γραμμές ή είσαι φουλ δεν σερφαρεις? Εκτός και αν θες να πιάνεις όλα τα ασύρματα της γειτονιάς σου. Έχει λίγο μικρότερη ένταση αλλά δεν έχεις πρόβλημα. Και το δίκτυο επίσης. Δεν εχώ αντιμετωπίσει πρόβλημα. Παίζει ρόλο και ο παροχος που έχεις. Όταν δεν πιάνω 3g στη παραλιακή ούτε με το iPhone ούτε με το s7 δεν μου φταίνε τα κινητά.\nΕίναι πολλά πέραν του ψυχολογικού θέματος.\nΔεν μπορεί ένα π.χ. LG Spirit των €100,00 να "πηγαίνει μπάλα" με σύνδεση σε ένα router με ισχύ εκπομπής μία μπάρα και το δικό μας s7 κόστους ενός μισθού να μην το εμφανίζει καν! Πως να το κάνουμε, όταν δίνεις τόσα λεφτά το μόνο που θες να μην μπορεί να κάνει είναι φραπές. Όλα τα άλλα τα ΑΠΑΙΤΕΙΣ!\nΤη γνώμη και την εμπειρία μου καταθέτω μετά από χρήση όλων των μοντέρνων κινητών (s6, s6 edge+, Note 5, A5 2016, s7 flat, s7 edge, G5, Z5).\nΔεν αντιλέγω. Αλλά όταν βρίσκεσαι με ασύρματο είσαι εντός εμβέλειας λογικής απόστασης είτε σε μαγαζι είτε στο σπίτι. Δεν έχω απαίτηση να σερφαρω με μια γραμμή ή να έρχεται και να φεύγει. Ανοίγω δεδομένα για πιο σταθερή και γρήγορη πλοήγηση.\nΜα δεν κάνουν όλοι οι άνθρωποι την ίδια χρήση. Ούτε μπορούν να ανοίγουν δεδομένα συνεχώς.\nΕίμαι σίγουρος ότι ο καθένας ξεχωριστά, βρίσκει τρόπους να ξεπερνά τα διάφορα τέτοια "προβλήματα".\nΔεν χρειάζεται όμως να δικαιολογούμε αυτή την "ιδιαιτερότητα" της συσκευής, ούτε να την παραβλέψουμε.\nΘεωρώ πως είναι θέμα software, μιας κι αν κάνεις σάρωση μέσω άλλης εφαρμογής εμφανίζει περισσότερα δίκτυα.\nΕν αναμονή βελτίωσης λοιπόν...\nΔεν ξέρω με όλα αυτά που διάβασα αν λόγω χαμηλού sar δημιουργούνται, τουλάχιστον σε μένα, και τα προβλήματα στην ποιότητα της συνομιλίας με ρα παράσιτα. Γιατί κάποιο άλλο πρόβλημα δεν εντοπίστηκε στο service που το πήγα δύο φορές.\nΤα προβλήματα που αντιμετωπίζεις μπορεί να οφείλονται με μεγάλο αριθμό παραγόντων.\nΣτο σερβις λογικά (τονίζω το "λογικά", γιατί και υποθέτω αλλά και δεν ξέρω πραγματικά τι έκαναν) θα έλεγξαν το ακουστικό του τηλ., την λήψη της κεραίας, τα μικρόφωνα και ότι άλλο μπορεί να παίζει στη συσκευή (sw και hw).\nΑν μιλήσεις με hands free έχεις το ίδιο πρόβλημα;\nΜπορείς να κάνεις μια δοκιμή με την ίδια σιμ στις περιοχές που κινείσαι αλλά με άλλη συσκευή;\nΔεν είναι ακριβώς έτσι, γιατί πχ στο σπίτι μου, σε κάποια σημεία , το iphone χάνει το wifi, ενώ το Ζ5 όχι. Επομένως, είναι πρόβλημα αυτό. Δεν θέλω το wifi του γείτονα, θέλω απλά να κάνω τη δουλειά μου.\nΑκριβώς εδώ είναι η ουσία. Δεν μας νοιάζει αν δείχνει 3 ή 5 μπάρες. Εμένα τόσο σπίτι μου όσο και στης γυναικας μου αλλά και στα πεθερικα πάντα χάνω σήμα καθώς είναι μεγάλα σπίτια και ενώ με Ζ3c είχα δίκτυο και με καλές επιδόσεις τούτο εδώ χάνεται. Προσωπικά δε με ενοχλεί. Αλλά χάνω μερικά μέτρα που ξέρω ότι κάπου αλλού ίσως να μου χρειαζόταν.\nΤώρα δεν ξέρω αν μετράει στο sar αυτό.\nΜΙας και αναψα φωτιες να επισημανω οτι οχι δεν εχω θεμα ψυχολογικο αν εχει το τηλ 1 ή 4 μπαρες αλλα να μην χανω κλησεις κ να σερφαρω κανονικα εστω κ πιο αργα..\nΜιλαω με ιδια κριτηρια. Ιδιο σημειο στην δουλεια μου. Το note 3 μου διπλα σε ενα iphone 5 και ενα Lg των 150ευρω πανω κατω. Ε τα δυο αυτα να εχουν 2 γραμμες τουλαχιστον ή αντε να παιζουν μεταξυ 1 -2 γραμμες, να εχουν data, οι κατοχοι να μιλανε κανονικα και εμενα το note να γραφει μονο επιγουσες κλησεις.\nΚαι οχι δεν φταιει η συσκευη γιατι το ιδιο σεναριο παιζει κ με ενα S3 που ειχα και με ενα S4 και με το παλιο καλο S.\nΚαι sim ειχα αλλαξει μηπως και..\nΚαι οι 3 μας με vodafone...\nΕιναι καθαρα θεμα χαμηλης ληψης των samsung.\nΚαλα τα smartphone και οι παπαδες που κανουν αλλα πρωτιστως ειναι ΤΗΛΕΦΩΝΑ.\nΟταν εισαι σε μερος με φουλ σημα ειναι περιφημα ολα...σε δυσκολες περιοχες τα samsung δυστυχως με εχουν κρεμασει...\nΑσε που τρωω κ δουλεμα να μου λενε πως δεν πιανεο καλο σημα ολοκληρη τηλεοραση και πιανει ενα απλο κινητο ... χαχα\nγια το S7 edge: The SAR for simultaneous transmission (cellular plus Wi-Fi) is 1.24 w/kg (head) και 1,59 ως hotspot.\n(ΜΕΓΈΘΗ: US model)\nΣημείωση: είναι τα μεγαλύτερα μεγέθη SAR που παρατηρούνται.\nEdited June 9, 2016 by Lippi\nΕπειδή πολλά γράφονται για το σήμα του wifi πιθανότατα κάτι παίζει με κάποιον από τους παράγοντες που εξαρτάται.\nΕγώ δεν έχω κανένα πρόβλημα.\nΠιάνω παντού την ίδια ένταση με το iphone και στο σπίτι και στο εργοστάσιο όπου με εξέπληξε αφού δούλευε και στους χώρους παραγωγής που ενώ το iPhone δείχνει σήμα, δεν μπορείς να κάνεις νορμάλ browsing.\nΌσοι έχετε προβλήματα δείτε και τις ρυθμίσεις του router σας.\nΚάποτε μετά από αναβάθμιση σε ios 5 κοντευα να τρελαθώ μέχρι που άλλαξα router και ησύχασα.\nΈπιαναν όλες οι συσκευές μου πλην του iPhone.\nΕπίσης έχω άριστη ποιότητα συνομιλίας και καλό σήμα.\nΜην μπερδεύουμε την ηλεκτρομαγνητική ακτινοβολία με την ραδιενέργεια. Η επίδραση πηγών ραδιενέργειας (π.χ. ακτινογραφίες) στους ιστούς είναι όντως αθροιστική. Η επίδραση της ηλεκτρομαγνητικής ακτινοβολίας (πομποδέκτες κινητών) δεν είναι αθροιστική και δεν έχει καν τεκμηριωμένα επιβλαβή δράση. Πέρα από αυτό καλό είναι να τσεκάρουμε το sar και προσωπικά πάντα το τσεκάρω πριν πάρω καινούργιο κινητό.\nΑκριβως οτι λενε τα bold . Μεγεθη για US. άλλα τα μεγεθη για EU.\nΓια EU ειναι κατα πολυ μικροτερα. Δεν εχω χρονο να το ψαξω τωρα αλμα μια ματια στο gsmarena θα λυσει καθε απορια..\nΔεν ξέρω αν θα βοηθήσει την συζήτηση, λόγω αφαίρεσης κεραίας της Wind στην περιοχή που μένω,τον τελευταίο μήνα εκεί που επιανα φουλ σήμα τώρα βρίσκομαι με 0 τις περισσότερες φορές έως 1-2 γραμμές. Η ποιότητα τις ομιλίας είναι πολύ καλή αν εξαιρέσεις 2-3 φορές που έκλεισε η γραμμή.\nΑυτο είναι παροδικο και μενα πχ μκα φορά που εκαναν αναβαθμίσεις στο δίκτυο ειχα μια γραμμη στο σημα.\nΠηρε κ μενα εχθες σε BTU την APEQ, ανοιξα το Google back up παλι, να δω αν εχει λυθει το bug.\nΠρος το παρον ειναι στο 12% αλλα θελω να δω κ στον δευτερο κυκλο φορτιση πως θα ειναι.\nΡε παιδιά πως γίνεται να σας έχει έρθει update το οποίο ακόμη δεν έχει κυκλοφορήσει;\nΜιλάμε για το s7 edge έτσι?\nΣε εμένα με btu τίποτα ακόμα.\nΌχι ότι θα την κάνω πριν σιγουρευτουμε ότι ΌΛΑ είναι καλά απλά μου κάνει εντύπωση.\nΚαι στο sammobile δεν βλέπω κάτι καινούργιο ακόμα.\nSep 9 The title was changed to Samsung Galaxy S7 Edge (SM-G935F)


Οι αιτίες της ακμής στους αγκώνες και οι μέθοδοι για την εξάλειψή τους - Το πρόσωπο\nΕάν το ανθρώπινο σώμα δεν λαμβάνει τις απαραίτητες βιταμίνες και τις ουσίες που επηρεάζουν όλες τις δραστηριότητές του, εξασθενεί, πράγμα που οδηγεί σε διαταραχή του έργου των επιθηλιακών κυττάρων. Το δέρμα στα χέρια στεγνώνει, σπυράκια εμφανίζονται σε αυτό, που φαγούρα πάρα πολύ.\nΤο δέρμα που έχει υποστεί βλάβη από την ψωρίαση μπορεί να θεραπευθεί με κατάποση ή να εφαρμοστεί εξωτερικά. Για την προετοιμασία του φαρμακευτικού τσαγιού, θα χρειαστείτε τα θρυμματισμένα συστατικά: έξι κουταλιές της σούπας φύλλα φράουλας και μια χορδή, φύλλα πέντε φραγκοστάφυλα, τέσσερα βότανα από κολλιτσίδα και τσουκνίδα, τρεις μίσχους σαρδελών, τρίχρωμες βιολέτες. Πάρτε μια κουταλιά της σούπας μείγμα βοτάνων, ρίξτε δύο φλιτζάνια βραστό νερό, αφήστε να μαγειρέψουν για είκοσι λεπτά. Πίνετε εκατό χιλιοστόγραμμα ποτού τρεις φορές την ημέρα.\nΟποιοδήποτε από τα μέρη του σώματός μας διαφέρει από το άλλο σε ένα σύνολο ιδιοτήτων, είτε είναι φυσιολογικές, ανατομικές είτε βιοχημικές. Εξαρτάται από αυτόν τον εντοπισμό των δερματικών εξανθημάτων με τη μορφή ακμής. Κάθε μία από τις ασθένειες καθορίζει την περιοχή στην οποία μπορεί να εμφανιστεί. Ποια είναι η αιτία των σπυριών στους αγκώνες; Και τι θα πρέπει να είναι οι ενέργειες σε αυτή την κατάσταση, εάν είναι κνησμός;\nΑιτίες ακμής Αγκώνες και Θεραπεία\nΤις περισσότερες φορές ακμή στα γόνατα και τους αγκώνες είναι μια εκδήλωση ατοπικής δερματίτιδας, η οποία, με τη σειρά της, συμβαίνει όταν μια μη τυπική (ανεπαρκής) αντίδραση του σώματός σας σε διάφορα ερεθίσματα. Κατά τη διάρκεια της ζωής, συναντάμε συχνά εξωτερικά ερεθίσματα, για παράδειγμα, μεγάλη ποσότητα οικιακών χημικών ουσιών, διακοσμητικά καλλυντικά, μέλι, εσπεριδοειδή και πολλά άλλα.\nΣε αυτή την κατάσταση, για να απαλλαγείτε από τα σπυράκια, πρέπει να προσδιορίσετε το αλλεργιογόνο που προκαλεί την εμφάνισή τους. Για αυτό, οι δερματολόγοι εκτελούν ορισμένες δοκιμές. Αφού το αλλεργιογόνο έχει ταυτοποιηθεί από έναν δερματολόγο, συνταγογραφείται μια πορεία θεραπείας που συνίσταται στην από του στόματος χορήγηση από το στόμα αντιισταμινικά, η οποία συνοδεύεται από τη θεραπεία των αγκώνων με διάφορες αλοιφές.\nΕάν η ακμή εμφανίζεται πάνω από τον αγκώνα και απευθείας στους αγκώνες φαγούρα και φαγούρα, τότε ίσως το εξάνθημά τους οφείλεται σε ψώρα, επειδή αυτό είναι ένα από τα συμπτώματά της. Η ήττα του σώματος με ψώρα σχετίζεται με παρασιτισμό στο δέρμα ενός μικροσκοπικού ακάρεος που ανήκει στην οικογένεια των αραχνοειδών. Οι άνθρωποι αυτού του παρασίτου ονομάζονται - φαγούρα φαγούρα. Είναι ενσωματωμένο στο δέρμα και στη συνέχεια αρχίζει να τροφοδοτεί τους ιστούς του, ενώ παρατηρείται η δημιουργία ολόκληρων αποικιών αυτού του παρασίτου.\nΕπιπλέον, η ακμή με ψώρα επισημαίνεται σε έντονο κόκκινο και υγρό, το οποίο γεμίζουν. Η έγκαιρη θεραπεία της ψώρα θα βοηθήσει να αποφευχθεί η περαιτέρω εξάπλωσή της μέσα από το σώμα. Επιπλέον, μπορείτε να προστατεύσετε τον εαυτό σας από την εμφάνιση έκζεμα, το οποίο εμφανίζεται σε προχωρημένες περιπτώσεις αυτής της ασθένειας.\nΑνάλογα με τους λόγους, η θεραπεία συνταγογραφείται.\nΣυχνά, η ακμή στους αγκώνες προκαλείται από παραβίαση του συνηθισμένου ρυθμού των εσωτερικών οργάνων. Ο αγώνας σε αυτή την περίπτωση θα είναι επίσης ατομικός.\nΕάν υπάρχει μεταβολική διαταραχή στο σώμα σας, εμφανίζονται μικρά κόκκινα σπυράκια μέσα στους αγκώνες σας, μέσα στα οποία υπάρχει πυώδες περιεχόμενο. Σε ορισμένες περιπτώσεις, τέτοια σπυράκια μπορεί να εμφανιστούν ως αποτέλεσμα κληρονομικής προδιάθεσης. Εάν η εμφάνιση της ακμής στους αγκώνες σας μεταδοθεί γενετικά, τότε συνοδεύεται συνήθως από κνησμό και αυξημένη ξηρότητα του δέρματος.\nΗ εμφάνιση των σπυριών στους αγκώνες μπορεί να σχετίζεται με ανεπάρκεια βιταμινών ή έλλειψη μικροθρεπτικών συστατικών που είναι απαραίτητα για το σώμα. Το σκληρό δέρμα μπορεί να συνδυαστεί με περίσσεια αλάτων μαγνησίου και ασβεστίου και μπορεί να προκαλέσει δερματικά εξανθήματα.\nΣε αυτή την περίπτωση, η θεραπεία της ακμής στους αγκώνες συνταγογραφείται μια πορεία λήψης παρασκευασμάτων πολυβιταμινών με πλούσια περιεκτικότητα σε βιταμίνες Α και C, η οποία συνδυάζεται με την εφαρμογή 5 ή 10% σαλικυλικής αλοιφής στους αγκώνες.\nΜια άλλη αιτία της ακμής στους αγκώνες μπορεί να είναι προβλήματα στο γαστρεντερικό σωλήνα. Αν και η χρήση των τρίβει ή μάσκες ξήρανσης βοηθά σε αυτή την κατάσταση, είναι ακόμα απαραίτητο να θεραπεύσει την ασθένεια που προκάλεσε την ακμή. Αυτό θα σας εξοικονομήσει από την επανεμφάνιση των σπυράκια. Σε αυτή την περίπτωση, πρέπει να ζητήσετε βοήθεια από έναν γαστρεντερολόγο, θα επιλέξει την κατάλληλη θεραπεία για εσάς.\nΤο αντιιδρωτικό και το αποσμητικό είναι προϊόντα προσωπικής φροντίδας που χρησιμοποιούνται για τη μείωση ή την κάλυψη της δυσάρεστης μυρωδιάς του ιδρώτα.\nΈνα εξάνθημα στο κεφάλι του πέους είναι ένα φαινόμενο που ενοχλεί τους άνδρες οποιασδήποτε ηλικίας.Οι αιτίες εμφάνισης είναι διαφορετικές. Οι μολυσματικές διαδικασίες και οι παθολογίες που προκαλούνται από τους μύκητες είναι επικίνδυνες.


Ληστεία στο ΑΧΕΠΑ: Η κίνηση «ματ» του ανθρώπου που μετέφερε τα λεφτά | Ειδήσεις και Νέα από την Ελλάδα και τον Κόσμο\nHome Έγκλημα Ληστεία στο ΑΧΕΠΑ: Η κίνηση «ματ» του ανθρώπου που μετέφερε τα λεφτά\nby planetnews Δεν επιτρέπεται σχολιασμός στο Ληστεία στο ΑΧΕΠΑ: Η κίνηση «ματ» του ανθρώπου που μετέφερε τα λεφτά\nΑπό την αρχή η ληστεία στο ΑΧΕΠΑ είχε «άρωμα» τρομοκρατίας. Οι δύο άνδρες που συνελήφθησαν αμέσως μετά το «χτύπημά» τους στο νοσοκομείο, ήταν εδώ και καιρό υπό παρακολούθηση. Και οι δύο είχαν απασχολήσει τους αστυνομικούς για συμμετοχή σε τρομοκρατικές οργανώσεις. Ο ένας ως ένα από τα βαριά ονόματα του αντιεξουσιαστικού χώρου που θεωρήθηκε και στέλεχος των «Πυρήνων της Φωτιάς» ενώ ο δεύτερος ως ένας από τους «ληστές με τα μαύρα».\nΣύμφωνα με πληροφορίες του newsit.gr και οι δύο άνδρες που συνελήφθησαν ηλικίας 35 ετών (ο Σακκάς) και 41 ετών (ο Δημητράκης), έχουν απασχολήσει στο παρελθόν την αντιτρομοκρατική για συμμετοχή τους σε τρομοκρατική οργάνωση.\nΣυγκεκριμένα, ο Σακκάς, είχε απασχολήσει για την γιάφκα στη Νέα Σμύρνη το 2010. Τότε είχε συλληφθεί με άλλους να έχουν όπλα στην κατοχή τους. Μάλιστα, είχε κάνει πολυήμερη απεργία πείνας για να αποφυλακιστεί, καθώς όπως υποστήριζε ήταν προφυλακισμένος για περισσότερους από 30 μήνες ξεπερνώντας το ανώτατο όριο που ορίζει ο νόμος.\nΟ Δημητράκης είχε συλληφθεί για συμμετοχή του στη συμμορία των «ληστών με τα μαύρα». Τον έπιασαν μετά από συμπλοκή με αστυνομικούς στην Πανεπιστημίου. Είχε προηγηθεί ληστεία τράπεζας στη Σόλωνος.\nΣύμφωνα με πληροφορίες μαζί τους έχει συλληφθεί και μία 39χρονη Ελληνίδα, η οποία είναι γνωστή στον αντιεξουσιαστικό χώρο στη Θεσσαλονίκη.\nΟ κύριος Σπανός επισημαίνει ακόμη ότι δεν δημιουργήθηκε πανικός, ούτε υπήρξε τραυματισμός, παρότι η ληστεία έγινε σε ώρα που το νοσοκομείο ήταν γεμάτο από ασθενείς, συνοδούς και εργαζομένους.\nΑναλυτικότερα, το κείμενο της επίσημης ανακοίνωσης του διοικητή του ΑΧΕΠΑ και προέδρου του διοικητικού του συμβουλίου, Αναστάσιου Σπανού, αναφέρει:


ΕΡΩΤΗΣΗ Προς την Υπουργό Παιδείας και Θρησκευμάτων για Άμεση κάλυψη των αναγκών σε Σχολικούς Νοσηλευτές - Inda News\nΕΡΩΤΗΣΗ Προς την Υπουργό Παιδείας και Θρησκευμάτων για Άμεση κάλυψη των αναγκών σε Σχολικούς Νοσηλευτές\nΑρχική » Ελλάδα » ΕΡΩΤΗΣΗ Προς την Υπουργό Παιδείας και Θρησκευμάτων για Άμεση κάλυψη των αναγκών σε Σχολικούς Νοσηλευτές\nΈνα μήνα μετά την έναρξη της σχολικής χρονιάς έπειτα και από τη Β΄ φάση προσλήψεων τα σχολεία στερούνται τους απαιτούμενους σχολικούς νοσηλευτές (ΠΕ25).\nΈνα παιδί με ΔΤ1 ινσουλινοεξαρτώμενο με ή χωρίς συνεχή παροχή ινσουλίνης διατρέχει τον κίνδυνο συνεχών υπογλυκαιμιών και υπεργλυκαιμιών που προκαλούν ανεπανόρθωτες βλάβες στην υγεία του. Η παρακολούθηση μπορεί να γίνει μόνο από ενήλικα εκπαιδευόμενο στον ΔΤ1 (δηλαδή σχολικό νοσηλευτή). Όσον αφορά το κλειστό κύκλωμα παροχής ινσουλίνης (αντλία), δεν είναι είναι δυνατόν ένα παιδί να βρίσκεται μόνο του στο χώρο του σχολείου γιατί υπάρχει ο κίνδυνος να πατηθεί η αντλία και να γίνει υπερβολική έκχυση ινσουλίνης με αποτέλεσμα να πέσει σε κώμα. Παράλληλα, το παιδί δεν μπορεί να καταναλώσει οτιδήποτε, ενώ η παροχή φαγητού γίνεται με ανάλογη δόση ινσουλίνης που πρέπει να είναι σε ακρίβεια χιλιογραμμαρίου. Κάθε κίνησή του επηρεάζει τα επίπεδα του σακχάρου και τη δυσλειτουργία του οργανισμού. Την κατάσταση αυτή είναι δύσκολο να τη διαχειριστούν παιδιά του νηπιαγωγείου ή του δημοτικού. Η παρουσία του σχολικού νοσηλευτή είναι αναγκαία και επιτακτική, καθώς είναι εκείνος που μπορεί να κάνει ένεση γλυκαγόνης σε περίπτωση κωματώδους κατάστασης και εκείνος που μπορεί να επιβλέπει το σύστημα συνεχούς έκχυσης ινσουλίνης.\nΝα εγκριθούν, τώρα, τα αιτήματα για την τοποθέτηση σχολικού νοσηλευτή, χωρίς καθυστερήσεις.\nΝα καλυφτούν τα κενά που υπάρχουν, με βάση των πραγματικό αριθμό των μαθητών που πάσχουν από διαβήτη τύπου ΔΤ1, από μόνιμους σχολικούς νοσηλευτές.\nΕτικέτες: δημόσια σχολείαΚΚΕ\n100.000€ για να το Βουλώσει ο «astraparis.gr»\nΣυμμετοχή Α. Μιχαηλίδη σε επίσκεψη κλιμακίου ΣΥΡΙΖΑ-ΠΣ στην Ικαρία: «Το Νοσοκομείο της Ικαρίας είναι όχι μόνο ακέφαλο, αλλά και ασώματο!»


"ΧΑΟΣ ΔΙΕΘΝΕΣ": Ο ΕΛΛΗΝΙΚΟΣ ΣΤΡΑΤΟΣ ΠΟΥ ΕΙΝΑΙ;\nΟ ΕΛΛΗΝΙΚΟΣ ΣΤΡΑΤΟΣ ΠΟΥ ΕΙΝΑΙ;\nΜετά την "αποκαλυπτική επιστολή Γιούνγκερ" -αυτού του μεγάλου "φιλέλληνα" που πανηγυρίζαμε προσφάτως- τίθεται αμέσως και σαφώς το μεγάλο ερώτημα, ποιος είναι στην (βρωμο) "ΕΕ", η Ελλάδα ή τα Σκόπια;\nΑυτά που συμβαίνουν πλέον, στους "κόλπους" της "ΕΕ" για την χώρα μας, δεν έχουν ούτε εξήγηση, ούτε λογική! Είναι θέατρο του παραλόγου, είναι η πολιτική ενός καθ' έξιν επαίτη, τον οποίο ενώ τον κλοτσούν, τον διώχνουν, τον καθυβρίζουν, αυτός εξακολουθεί να επιμένει επαιτικά.\nΚαι δεν είναι θέμα "Σύριζα" ή "Κυβερνήσεως Σύριζα", ή μιας οποιασδήποτε Κυβερνήσεως στο μέλλον (στο παρελθόν τις δοκιμάσαμε όλες, ήταν το ίδιο επαιτικές και δουλικές όπως η σημερινή), αλλά ριζικής αλλαγής πολιτικής.\nΜΑΧΗ ΤΟΥ ΡΑΒΙΝΕ\nΠολλοί εμμένουν στην άποψη ότι τα σημερινά κόμματα έχουν πολιτικό προσανατολισμό. Δηλαδή με δυο στρατόπεδα, το ένα καπιταλιστικό, και το άλλο φασιστικό-κομμουνιστικό. Η αλήθεια είναι ότι τέτοιος προσανατολισμός σήμερα στην πολιτική, την παγκόσμια πολιτική, δεν υπάρχει! Ο μεν καπιταλισμός μεταλλάχθηκε σε "Αγορές", των οποίων κανείς δεν γνωρίζει τις ρίζες, ο δε κομμουνισμός-σοσιαλισμός, περιορίστηκε στην Βόρεια Κορέα, με δεδομένο το γεγονός ότι στις παραδοσιακές χώρες του, δεν θέλουν ούτε καν να ακούσουν την λέξη. Ακόμα και σ' αυτήν την Κίνα.\nΈμεινε η "Δημοκρατία", την οποία χρησιμοποιούν, λέξη, μόνον οι Αμερικανοί πρόεδροι όταν έρχονται στην Ελλάδα για να μας κάνουν το κέφι, ή και οι Ευρωπαίοι κερχελο-ηγέτες, όταν έρχονται στη χώρα μας και αυτοί, να μας κάνουν το κέφι!\nΗ Ελλάς τα τελευταία χρόνια έχει πέσει "θύμα" της "ΕΕ", την οποία αν ζούσε και γνώριζε σήμερα όπως είναι, ο "Καραμανλής του 1981", όχι μόνον θα μας έβγαζε απ' έξω, αλλά και θα μας απέκλειε εντελώς, θα μας απέκοπτε οριστικά από αυτήν!\nΤα ρίχνουμε στην "Κυβέρνηση Σύριζα", μια κυβέρνηση απολύτως απούσα και ανύπαρκτη από παντού, με έναν "Πρωθυπουργό του 15μελούς της Γ' Γυμνασίου", τον οποίον όμως, αδιαμφισβήτητο και αυτό, οι Έλληνες τον εξέλεξαν! Οι Έλληνες δηλαδή, πολιτικά σκεπτόμενοι και εκλογικά, το μυαλό τους πλέον είναι κάτω του μετρίου.\nΚάποιοι είπαν παλιότερα ότι η Δημοκρατία έχει ασφαλιστικές δικλείδες! Ξέχασαν όμως να μας τις δείξουν, ή να μας το κάνουν λιανά, ποιες είναι αυτές και που απαντώνται; Δηλαδή, όταν σαφώς αποδεδειγμένα, έχεις να κάνεις με μία Κυβέρνηση άχρηστη ανίκανη και προδοτική, ένα Κοινοβούλιο που έχει μετατραπεί σε "κτηνοβούλιο", με τον επιεικέστατο χαρακτηρισμό, τι κάνεις;\nΚάπου εκεί στα παλιά Συντάγματα -τώρα δεν ξέρω αν υπάρχει σ' αυτό που ισχύει, δεν το διάβασα και δεν θέλω να το διαβάσω, αρκέι που το ξέρει και το διάβασε η καθηγητάρα ο Πάκης- ένα άρθρο τους έλεγε ότι "όταν η χώρα περιπαίσει σε αναρχία, και ακυβερνησία, την ευθύνη αναλαμβάνει ο Ελληνικός στρατός".\nΈνας στρατός, ο οποίος διπλασίασε τα σύνορα της Ελλάδος, τα φύλαξε μέχρι το 1981 στο ακέραιο (έτος εισδοχής μας στην βρωμο-ΕΕ), μπήκε στην Κωνσταντινούπολη νικητής, και έκανε μια Εκστρατεία στα βάθη της Ασίας, η οποία ήταν τραγικό πολιτκό και στρατηγικό λάθος, μας φιλοδώρησε με μία Μικρασιατική καταστροφή και μία "Δίκη των Εξ".\nΑπό τους "φυγάδες" της "Δίκης των Εξ" (πρίγκιπας Ανδρέας), προέρχεται και ο σύζυγος της βασίλισσας Ελισάβετ, Φίλιππος (υιός του πρίγκιπα Ανδρέα).\nΣύμφωνα λοιπόν, με τα παλιά Συντάγματα, τα σύνορα της χώρας μας τα φυλάει ο Στρατός. Είτε στην ξηρά, είτε στον αέρα, είτε στην θάλασσα. Ο Στρατός ξηράς, το Ναυτικό, και η Αεροπορία.\n1ον. Ο Στρατός ξηράς είναι άγνωστη λέξη στα χερσαία σύνορά μας.\n2ον. Το Πολεμικό ναυτικό στη θάλασσα λουφάρει στο Ναύσταθμο της Σαλαμίνος(;), εκεί που άλλοτε πολέμησε με επιτυχία τον Ξέρξη, κι αφησε την "δουλεια" να την κάνουν τα προσκοπάκια του Λιμενικού... Και,\n3ον. Η Πολεμική Αεροπορία μας, η οποία ευαισθητοποιείται κάθε φορά που κάποια τουρκικά αεροπλάνα κάνουν ασκήσεις και παραβιάζουν σκόπιμα τον εναέριο χώρο μας!\nΌλα αυτά, δεν τα βρίσκετε... χάρμα;\nΠέραν των εν ενεργεία στρατιωτικών μας, υπάρχουν και εκατοντάδες (ή και χιλιάδες;), σύλλογοι αποστράτων. Όπως κι αν λέγονται αυτοί, οι οποίοι σύλλογοι, όχι μόνον δεν έχουν αποκοπεί από την πρώην εργασία τους, αλλά και θα είναι οι πρώτοι που θα στρατευθούν, κατά τη διάρκεια ενός νέου Πολέμου (είναι κοντά). Μην ξεχνάμε ότι οι πολίτες επιστρατεύονται μέχρι τα 42 τους χρόνια. Οι αξιωματικοί και υπαξιωματικοί, μέχρι τα 80!\nΜε μαθηματική ακρίβεια η "αποχή" του Ελληνικού Στρατού (ο οποίος ξύνει τα παπάρια του στο Αφγανιστάν ως "συμμαχικός"), από τα πολιτικά δρώμενα της Ελλάδος, σε μια "γυριστή" και "ανάποδη", κάποιοι ψηλά στην ιεραρχία του που κάνουν τώρα τους "δημοκράτες", πλην θρασύδειλους, θα την "πληρώσουν". Α/ΓΕΕΘΑ, Α/ΓΕΣ, Α/ΓΕΑ, Α/ΠΝ. Και αυτή η "πληρωμή", θα έχει σίγουρα ως επακόλουθο, μια Εθνική μας συμφορά.\nΔεν μπορείς σε κανένα στρατοδικείο να δικαιολογηθείς, ότι έπραττες σύμφωνα με τις επιταγές της πολιτικής ηγεσίας. Κάποιοι εκεί, θα στο θυμίσουν ότι η ηγεσία ήσουν κι ΕΣΥ. Όχι μόνον αυτοί.\nΣτην Ειδομένη, στα σύνορά μας από την πλευρά των Σκολιανών γύφτων, είναι παρών ο "Στρατός" τους. Αυτόν τον "στρατό" αναγνωρίζει απόλυτα και ο ναζο-Γιούγκερ της βρωμο-ΕΕ. Ο "πραγματικός Φιλέλληνας".\nΑπό την πλευρά την δική μας, τον Στρατό μας εκπροσωπούν κάποια κουφάρια εκεί στο “Ραβινέ”, κόκαλα ιερά, και η φωνή του Υπολ/γου Καρακουλάκη "Η θυσία μας αυτή, ας γίνει το συμβόλαιο επί των δικαιωμάτων μας των εδαφών τούτων, στον αιώνα τον άπαντα"!\nΤο τελευταίο το αφιερώνουμε, στον άχρηστο, ανίκανο, και πλέον ακατάλληλο Α/ΓΕΕΘΑ της Ελλάδος. Τον "Φύλακα Άγγελό μας"!\nΔΕΙΤΕ ΚΙ ΕΔΩ: ΑΠΟΚΑΛΥΠΤΙΚΗ ΕΠΙΣΤΟΛΗ ΓΙΟΥΝΚΕΡ... άρθρο από το “Έθνος” της 27/1, το οποίο εργάστηκε μανιωδώς, για να ανεβεί ο Τσίπρας στην εξουσία:\nΑναρτήθηκε από "Χάος Διεθνές" στις 3:28 μ.μ.


Tik Tok alert! Δες και κάνε κι εσύ τη χριστουγεννιάτικη κατασκευή με glitter που έγινε…viral - TeenQueen.gr\nΠάρε το αγαπημένο σου ποτήρι και… let’s get the party started!\nΣου έχω αναφέρει κατά καιρούς ότι είμαι ενεργό μέλος στον κόσμο του πολυαγαπημένου μας Tik Tok. Τα βίντεο που μου τραβάνε ιδιαίτερα την προσοχή; Ό,τι έχει να κάνει με beauty, fashion, skincare, aesthetic και φυσικά glitter, πολύ glitter! Οι λάμψεις έχω να σου πω ότι όχι απλά μου αρέσουν, με ξετρελαίνουν, και μπορώ να κάθομαι να χαζεύω με τις ώρες βίντεο που εμπεριέχουν glitter και οτιδήποτε έχει σχέση με αυτό.\nΕκεί λοιπόν που χάζευα το βράδυ μετά από μια αρκετά κουραστική ημέρα, έπεσα πάνω σε ένα βίντεο κατασκευής που μάντεψε τι αφορούσε! Δύο από τις πιο μεγάλες μου αδυναμίες. Μια κατασκευή που συνδυάζει glitter και χαρακτήρες τις Disney, είναι εδώ για να κάνει το σπίτι σου πιο…λαμπερό!\nΈχει γίνει φυσικά viral στο Tik Tok και αποφάσισα να το μοιραστώ μαζί σου, και να σου πω πώς μπορείς να φτιάξεις το πιο WOW ποτήρι με glitter, που μπορείς να το εντάξεις και στη Χριστουγεννιάτικη διακόσμηση του σπιτιού σου, εύκολα και γρήγορα.\n##glittercrafty ##fypシ゚viral ##glitterwineglasses ##girlswhoglitter ##sprakle ##glittercraft ##christmasgonk ##glitter\nΠάρε το πιο μακρόστενο ποτήρι σου και…ξεκινάει το πάρτι!\nΜία κόλλα σε υγρή μορφή\nΤο αγαπημένο σου χρώμα χρυσόσκονης\nΈνα πινέλο για να τοποθετήσεις την κόλλα\nΣε αυτοκόλλητο (τύπου ξεπατικοτούρα) τη φιγούρα που θες να ξεκολλήσεις πάνω στο ποτήρι σου\nΞεκινάει το καλό τώρα! Παίρνεις το ποτήρι που θες να διακοσμήσεις και τοποθετείς στη βάση και την κολώνα του την κόλλα που είναι σε υγρή μορφή. Για να το κάνεις ακόμη καλύτερα και να μηn παιδεύεσαι χρησιμοποίησε ένα πινέλο βουτώντας το στην κόλλα και στη συνέχεια την απλώνεις στα σημεία που σου είπα προηγουμένως.\n##maleficent ##glittercrafty ##glitterwine ##fypシ゚viral ##glitters ##? ##blueglitter ##glitz ##etchingcream ##etch ##glitterme ##fypdongggggggg\n♬ Maleficent 2 (From "Maleficent: Mistress of Evil") - Kids Superstars\nΈπειτα, αφού έχεις βάλει ήδη την πρώτη στρώση κόλλας στα βάση και την κολώνα του ποτηριού, πασπαλίζεις αυτά τα σημεία με το αγαπημένο σου χρώμα glitter, έτσι ώστε να κολλήσει πάνω στο ποτήρι.\nΣτη συνέχεια, αφού περιμένεις λίγα λεπτά, ξαναπαίρνεις το πινέλο σου προσθέτοντας λίγη κόλλα σε αυτό και ξαναπερνάς στα ίδια σημεία αυτή τη φορά πάνω από τη χρυσόσκονη. Αφού τελειώσεις, ξαναπαίρνεις το glitter σου και πασπαλίζεις πάλι στη βάση και την κολώνα του ποτηριού για να κολλήσει καλά και να σταθεροποιηθεί το αποτέλεσμα.\nΤο καλύτερο part της κατασκευής\nΑφού τελειώσεις με την κολώνα του ποτηριού, πας στο καλύτερο κομμάτι της κατασκευής! Παίρνεις το αυτοκόλλητο με τη φιγούρα που έχεις επιλέξει να διακοσμήσεις το ποτήρι σου και την κολλάς στο κέντρο του ποτηριού. Στη συνέχεια περνάς μια στρώση κόλλας πάνω από το αυτοκόλλητο, την αφήνεις να κάτσει για μερικά λεπτά και επαναλαμβάνεις άλλη μια φορά τη διαδικασία.\nReply to @xmiesx_x ##vinylcheck ##glitters ##fypシ゚viral ##glittercrafty ##virallll ##malificent ##green ##glitterwineglass ##wineglass ##glitter ##wineglasse\nΜόλις περάσουν και τα λίγα τελευταία λεπτά, σκουπίζεις καλά το σημείο που είχες περάσει την κόλλα. Τελευταίο και super WOW βήμα, ξεκολλάς το αυτοκόλλητο (ξεπατικοτούρα) σιγά σιγά και voila! Η κατασκευή σου είναι έτοιμη και πολύ μα πολύ λαμπερή!\n##glittercrafty ##fypシ゚viral ##glitter ##glitterwineglasses ##thegrinch ##yourameanone ##glitterwithme ##girlswhoglitter ##sagegreen ##sprakle\nΓια να κάνεις το αποτέλεσμα ακόμη πιο εντυπωσιακό μπορείς να προσθέσεις στο εσωτερικό του ποτηριού διάφορα στολίδια ή ακόμη και ένα χρωματιστό γκοφρέ χαρτί. Θα με θυμηθείς!\nΤέλειο έτσι; Μια κατασκευή για τα Χριστούγεννα -και όχι μόνο -που θα δώσει λάμψη στον χώρο σου. Πώς σου φάνηκε;\nΘα βάψεις το σπίτι σου; 2 χρώματα υπόσχονται να σε κάνουν πιο... ευτυχισμένη\nΠηγή Κεντρικής: glittercrafty


Βαλβέρδε: «Νιώθω πολύ θυμωμένος» (video) – Blaugrana\nΕνοχλημένος από τα όσα είδε στον αγωνιστικό χώρο του «Θιουδάδ ντε Βαλένθια» ο προπονητής της Μπάρσα, ο οποίος έσπευσε να υπερασπιστεί τον Γέρι Μίνα\nΟ Ερνέστο Βαλβέρδε ήταν έκπληκτος με την ήττα (5-4) από τη Λεβάντε, κάτι το οποίο δήλωσε και στη συνέντευξη Τύπου μετά το ματς. Ο Βάσκος τεχνικός εξήγησε ότι το τελικό αποτέλεσμα οφείλεται περισσότερο στην πολύ καλή απόδοση των γηπεδούχων παρά στην άθλια εμφάνιση της ομάδας του. Συν τοις άλλοις, «ύψωσε» ασπίδα προστασίας στον Γέρι Μίνα. Αναλυτικά τα όσα ανέφερε ο «Τσινγκούρι»!\nΜετά από 43 αγώνες, η Μπάρσα υπέστη την πρώτη της ήττα στο πρωτάθλημα, ενώ παράλληλα απώλεσε τη μεγάλη ευκαιρία που είχε να κατακτήσει αήττητη τον φετινό τίτλο. «Νιώθω πολύ θυμωμένος, αλλά πρέπει να κοιτάξω μπροστά, διότι αυτό που με κάνει θυμωμένο δεν πρόκειται να δώσει λύσεις» ήταν τα πρώτα λόγια του προπονητή των «Μπλαουγκράνα», ο οποίος πρόσθεσε ότι «ήταν ένα απροσδόκητο παιχνίδι, τόσο λόγω του αποτελέσματος όσο και λόγω της διακύμανσης του σκορ».\nΟ Ερνέστο Βαλβέρδε είχε επισημάνει πριν τον αγώνα της Κυριακής (13/05) την εξαιρετική φόρμα που βρίσκεται η Λεβάντε και φρόντισε να το επαναλάβει και μετά το ματς. «Η Λεβάντε είναι σε πάρα πολύ κατάσταση, ήταν πολύ αποτελεσματική, ξεκίνησε πολύ καλά το ματς και μας δημιούργησε πολλούς κινδύνους από τις αντεπιθέσεις» είπε ενδεικτικά.\nΟ Βάσκος προπονητής ξεκαθάρισε ότι «βλέποντας το σκορ και το πως μπήκαν τα γκολ, θεωρείς ότι η άμυνα ήταν χάλια», ωστόσο στάθηκε στον Γέρι Μίνα, για τον οποίο τόνισε πως «θεωρώ ότι έδειξε προσωπικότητα σε συγκεκριμένες στιγμές του παιχνιδιού. Δεν πιστεύω ότι ήταν κακός. Οφείλουμε να δώσουμε τα εύσημα στην αποτελεσματικότητα του αντιπάλου».\nΚωνσταντίνος on 14 Μαΐου 2018 at 1:47 ΜΜ\nΌχι ρε βαλβερδε καθόλου κακός ο mina που στο πρώτο γκολ τον πέρασε σαν σταματημένο και τον άφησε κανένα χιλιόμετρο πίσω. Πικε στα τσακιδια ότι χειρότερο από την αρχή της σεζόν πάρα πολύ κακός σε αντίθεση με τον βερμαλεν και τον ουμτιτι οι οποίοι για εμένα έκαναν αρκετά καλή σεζόν. Το μόνο λάθος του βαλβερδε είναι ότι έβαλε δύο βαριά center Back ενώ όταν έκανε αλλαγή τον βερμαλεν μπορούσε να βάλει τον ντιν ώστε να μην είμαστε τόσο αργοί αργοί. Δεν θυμάμαι σε ποιο γκολ ήταν ο Πικε πηδαει για κεφαλιά και την χάνει από έναν κοντύτερο δηλαδή τι άλλο να πεις για να γίνει κατανοητό ότι αυτή ήταν προήλθε καθαρά γιατί είχαμε αυτούς τους δύο πίσω.\nΚωνσταντίνος on 14 Μαΐου 2018 at 1:48 ΜΜ\nΌχι ρε βαλβερδε καθόλου κακός ο mina που στο πρώτο γκολ τον πέρασε σαν σταματημένο και τον άφησε κανένα χιλιόμετρο πίσω. Πικε στα τσακιδια ότι χειρότερο από την αρχή της σεζόν πάρα πολύ κακός σε αντίθεση με τον βερμαλεν και τον ουμτιτι οι οποίοι για εμένα έκαναν αρκετά καλή σεζόν. Το μόνο λάθος του βαλβερδε είναι ότι έβαλε δύο βαριά center Back ενώ όταν έκανε αλλαγή τον βερμαλεν μπορούσε να βάλει τον ντιν ώστε να μην είμαστε τόσο αργοί πίσω. Δεν θυμάμαι σε ποιο γκολ ήταν ο Πικε πηδαει για κεφαλιά και την χάνει από έναν κοντύτερο δηλαδή τι άλλο να πεις για να γίνει κατανοητό ότι αυτή η ήτα προήλθε καθαρά γιατί είχαμε αυτούς τους δύο πίσω.\nΠαναγιώτης on 14 Μαΐου 2018 at 6:00 ΜΜ\nΜη γράφεις κακά λόγια για τον αντιπρόεδρο του συλλόγου.Είναι ο ιερός μάγος ,προστατεύεται από τους σκληρούς σωματοφύλακες, τους προεδρολάγνους και τους κεραμιδόγατους και θα σε φάνε τα λιοντάρια.Πρόσεχε τα λόγια σου μικρέ.\nΠαναγιώτης on 14 Μαΐου 2018 at 5:54 ΜΜ\nΕγώ πάλι ο εμμονικός και ολίγον καχύποπτος διαπίστωσα οτι 5 τουλάχιστον παίχτες της Λεβάντε είχαν ιπποδύναμη ΦΕΡΡΑΡΙ και έτρεχαν σα δαιμονισμένοι αφήνοντας πίσω στα σπριντ τους δικούς μας.Μέχρι και οι γρήγοροι Άλμπα και Σεμέδο είχαν πρόβλημα.Αυτό που ενισχύει το προβληματισμό μου είναι οτι όλοι οι αντικατασταθέντες παίχτες της Λεβάντε που έκαναν τη διαφορά-Μοράλες-Μπόατεγκ κ.τ.λ αποχώρησαν με πρόβλημα μυικού τραυματισμού-προσαγωγοί,από την υπερπροσπάθεια.Τα καψούλια που κατέβασαν οι Ταλιμπάν στο βωμό μιας υποσχόμενης μεταγραφής ξεπέρασε κάθε προηγούμενο.Μετά αναρωτιώμαστε γιατί κάποιοι μαυρούληδες πέφτουν ξαφνικά στο χορτάρι αναίσθητοι.


Εταιρεία παραγωγής πορνό έγινε χορηγός σε ελληνική ποδοσφαιρική ομάδα - 23.08.2021, Sputnik Ελλάδα\nΕταιρεία παραγωγής πορνό έγινε χορηγός σε ελληνική ποδοσφαιρική ομάδα\nΗ SugarBabes.tv έγινε η χορηγός της φανέλας σε ομάδα ερασιτεχνικής κατηγορίας στην Καβάλα. 23.08.2021, Sputnik Ελλάδα\nΣε μία άκρως τολμηρή κίνηση για τα ελληνικά δεδομένα προχώρησε το Βυζάντιο Κοκκινοχώματος.Η ομάδα που αγωνίζεται στην Α’ κατηγορία της ΕΠΣ Καβάλας «έκλεισε» ως χορηγό τη γνωστή εταιρεία παραγωγής πορνογραφικών ταινιών «SugarBabes.tv».Σύμφωνα με το kavalapost.gr, ο ιδιοκτήτης, παραγωγός και πρωταγωνιστής Teo ήρθε σε επικοινωνία με τη νέα διοίκηση της ομάδας και αποφάσισε να τη στηρίξει έμπρακτα.Όπως αναφέρει το ρεπορτάζ, ο Τeo θεωρείται ήδη μέλος του συλλόγου και του δόθηκε η φανέλα με το Νο.69.Η χορηγική συμφωνία θα συνοδεύεται και από ανάλογα events τα οποία θα ετοιμάσει ο νέος της χορηγός, με στόχο την ενίσχυση του συλλόγου από την Καβάλα.\nπορνογραφία, καβάλα, χορηγία, φανέλα, ποδόσφαιρο, viral\n© Φωτογραφία : YouTube/Sugar BabesΤο λογότυπο της SugarBabes.tv\n© Φωτογραφία : YouTube/Sugar Babes\nΗ SugarBabes.tv έγινε η χορηγός της φανέλας σε ομάδα ερασιτεχνικής κατηγορίας στην Καβάλα.\nΣε μία άκρως τολμηρή κίνηση για τα ελληνικά δεδομένα προχώρησε το Βυζάντιο Κοκκινοχώματος.\nΗ ομάδα που αγωνίζεται στην Α’ κατηγορία της ΕΠΣ Καβάλας «έκλεισε» ως χορηγό τη γνωστή εταιρεία παραγωγής πορνογραφικών ταινιών «SugarBabes.tv».\nΣύμφωνα με το kavalapost.gr, ο ιδιοκτήτης, παραγωγός και πρωταγωνιστής Teo ήρθε σε επικοινωνία με τη νέα διοίκηση της ομάδας και αποφάσισε να τη στηρίξει έμπρακτα.\n8 Ιουνίου, 12:58\nΌπως αναφέρει το ρεπορτάζ, ο Τeo θεωρείται ήδη μέλος του συλλόγου και του δόθηκε η φανέλα με το Νο.69.\nΗ χορηγική συμφωνία θα συνοδεύεται και από ανάλογα events τα οποία θα ετοιμάσει ο νέος της χορηγός, με στόχο την ενίσχυση του συλλόγου από την Καβάλα.


Παιδί και περιβάλλον : Πώς θα μάθει να σέβεται το «σπίτι» του\nΑρχική σελίδαΠΑΙΔΙΠαιδί και περιβάλλον : Πώς θα μάθει να σέβεται το «σπίτι» του\nTownsendia Αυγούστου 18, 2020\nΟι πυρκαγιές που πλήττουν όλο και πιο έντονα τη χώρα μας κατά τη διάρκεια των τελευταίων ετών δεν έχουν αφήσει κανέναν ασυγκίνητο. Μάλλον όμως δεν μας έχουν ταράξει αρκετά.\nΣε συνδυασμό με τις φωτιές που έκαψαν φέτος το καλοκαίρι χιλιάδες στρέμματα της Σιβηρίας και της ζούγκλας του Αμαζονίου, αλλά και με το λιώσιμο των πάγων της Γροιλανδίας και της Ανταρκτικής, εύκολα καταλαβαίνουμε πως η Γη μάς καλεί σε βοήθεια.\nΟι προηγούμενες γενιές είχαν το άλλοθι της άγνοιας και ίσως εμείς μπορούμε ακόμη να χρησιμοποιήσουμε τη δικαιολογία της δυσκολίας στην προσαρμογή των συνηθειών μας, όμως τα παιδιά μας είναι δυστυχώς αναγκασμένα να παλεύουν σε όλη τους τη ζωή προκειμένου να σταματήσουν – και ίσως να καταφέρουν να αντιστρέψουν – την καταστροφή που προκάλεσε η πορεία μας στον πλανήτη.\nΌσο και αν νιώθουμε ότι κανένας άνθρωπος δεν είναι ικανός να αλλάξει τον κόσμο, μικρές συνήθειες που τηρούνται ευλαβικά από μεγάλες μερίδες του πληθυσμού μπορούν να κάνουν τη διαφορά. Εκτός αυτού, όμως, φροντίζοντας να αναθρέψουμε παιδιά με περιβαλλοντική συνείδηση, εξασφαλίζουμε πως θα εξελιχθούν σε άτομα που αντιλαμβάνονται τη σημασία που έχει η προστασία του περιβάλλοντος για την ίδια την ύπαρξή τους.\nΈτσι, θα είναι σε θέση ως ενήλικοι να ενημερώνονται σωστά, αλλά και να διεκδικούν τις αλλαγές και τις ρυθμίσεις που απαιτούνται για τη σωτηρία του πλανήτη.\nΚάνετε ανακύκλωση; Φροντίζετε να κλείνετε τα φώτα και τις ηλεκτρικές συσκευές που δεν χρησιμοποιείτε; Η καθημερινότητα είναι γεμάτη ευκαιρίες για μικρές κινήσεις, οι οποίες όμως λειτουργούν σωρευτικά και μειώνουν το οικολογικό μας αποτύπωμα. Εντοπίστε τες, υιοθετήστε τες και εμπλέξτε τα παιδιά στην τήρησή τους.\nΖητήστε τους να σας βοηθήσουν να ξεπλύνετε τις άδειες συσκευασίες για την ανακύκλωση, θυμίστε τους να κλείνουν τη βρύση όταν βουρτσίζουν τα δόντια τους, πάρτε τους ένα παγούρι πολλαπλών χρήσεων για το νερό που παίρνουν μαζί τους στο σχολείο και προσπαθήστε να μειώσετε το πλαστικό που χρησιμοποιείτε ως οικογένεια.\nΊσως στην αρχή δυσκολευτείτε με όλες αυτές τις προσαρμογές, όμως με αυτόν τον τρόπο τα παιδιά σας θα μάθουν να αντιμετωπίζουν τις καλές περιβαλλοντικές συνήθειες ως αυτονόητες. Αξίζει τον κόπο, έτσι δεν είναι;\nΕκτός από την υγεία σας, οι τροφές που επιλέγετε για την οικογένειά σας επηρεάζουν και το περιβάλλον. Προτιμήστε βιολογικά φρούτα και λαχανικά, προσπαθήστε να περιορίσετε το κρέας που καταναλώνετε και ελέγξτε τον τρόπο εκτροφής του.\nΗ γεωργία και η κτηνοτροφία, όταν δεν γίνονται με τους σωστούς όρους, μπορούν να προκαλέσουν τεράστιες βλάβες στον υδροφόρο ορίζοντα αλλά και στην ατμόσφαιρα. Πάρτε μαζί σας το παιδί όταν ψωνίζετε τρόφιμα και εξηγήστε του γιατί διαλέγετε ένα προϊόν και γιατί απορρίπτετε ένα άλλο.\nΊσως δεν μπορεί ακόμη να καταλάβει απολύτως για τι πράγμα του μιλάτε, όμως μέσα από την επανάληψη, καθώς μεγαλώνει, θα αφομοιώσει όχι μόνο την πρακτική σας, αλλά και τη λογική πάνω στην οποία στηρίζεται.\nΉδη από τη νηπιακή ηλικία μπορούμε να ξεκινήσουμε να μιλάμε στα μικρά μας με απλά λόγια για περιβαλλοντικά ζητήματα.\nΕκμεταλλευτείτε τις ερωτήσεις τους για να τους μιλήσετε για τον κύκλο του νερού, τον ρόλο του όζοντος και τη λειτουργία των δέντρων για την ατμόσφαιρα. Όσο μεγαλώνουν, προσθέστε επιπλέον πληροφορίες και συμπληρώστε τα όσα τους λέτε με πράγματα που μπορεί να κάνει ο καθένας μας για τη διατήρηση των λεπτών αλλά πολύτιμων ισορροπιών.\nΌταν δεν γνωρίζετε την απάντηση στην ερώτησή τους, αδράξτε την ευκαιρία για να διαβάσετε μαζί περισσότερα πάνω στο ζήτημα.\nΑπό μία ηλικία και έπειτα μπορείτε να τα ωθείτε να ψάξουν μόνα τους τις απαντήσεις και να παίξουν εκείνα τον ρόλο του δασκάλου – στα περισσότερα παιδιά αρέσει να μαθαίνουν πράγματα στους γονείς τους.\nΕκτός από τους περιβαλλοντικούς κανόνες που θέτετε, ζητήστε τους να σκεφτούν και εκείνα επιπλέον τρόπους μέσω των οποίων μπορείτε να μειώσετε τους ρύπους σας ως οικογένεια και προσπαθήστε να υιοθετήσετε όσες προτάσεις τους αποδειχτούν βιώσιμες.\nΔεν χρειάζεται η οικολογική παιδεία να πάρει τη μορφή κατήχησης.\nΈνας περίπατος στη φύση μπορεί να μεταδώσει πολύ πιο αποτελεσματικά τα μηνύματα που προσπαθείτε να περάσετε στο παιδί από τις συνεχείς νουθεσίες.\nΔείξτε τους τα διαφορετικά δέντρα, ζώα και φυτά που συναντάτε, μιλήστε τους για την τροφική αλυσίδα και αφήστε τα να θαυμάσουν την ομορφιά που τα περιβάλλει. Πάρτε μαζί σας μια σακούλα σκουπιδιών και γάντια και μαζέψτε όλοι μαζί τα τυχόν απορρίμματα.\nΠρομηθευτείτε βιβλία, ταινίες και ντοκιμαντέρ με οικολογικά θέματα και αναζητήστε εκδηλώσεις για περιβαλλοντικά ζητήματα.\nΤα παιδιά θα απολαύσουν το «μάθημά» τους και θα υιοθετήσουν πιο πρόθυμα σωστές συμπεριφορές.\nΟ υπερκαταναλωτισμός είναι μία από τις μεγαλύτερες πληγές για τον πλανήτη. Προσπαθήστε να περιορίσετε τις άσκοπες αγορές στο ελάχιστο και αντ’ αυτού δημιουργήστε δίκτυα ανταλλαγής με την οικογένεια ή τους φίλους σας.\nΤα παιδιά θα κατενθουσιαστούν αν λάβουν μια μεγάλη τσάντα γεμάτη με ρούχα που δεν κάνουν πια στο μεγαλύτερο ξαδερφάκι τους και θα ωφεληθούν πολύ αν μάθουν να απολαμβάνουν την προσφορά των πραγμάτων που τα ίδια δεν χρησιμοποιούν πλέον.\nΆλλωστε, αυτή η πρακτική δεν ευνοεί μόνο τον πλανήτη αλλά και τον χαρακτήρα τους, καθώς τα βοηθά να εμπεδώσουν την αλληλεγγύη και να αποσυνδέσουν την προσωπική τους αξία από τα υλικά αγαθά.


Σε διαθεσιμότητα ο Αστυνομικός που έκανε χρήση όπλου στην Καλλιθέα – Nantia Report\nΣύμφωνα με πληροφορίες τέθηκε σε διαθεσιμότητα και παραπέμπεται με τη σχετική δικογραφία ο Αστυνομικός της ΔΙΑΣ ο οποίος έκανε χρήση όπλου για να γλιτώσει τη ζωή συναδέλφου του.\nΜε Ποινικό Μητρώο και αποφάσεις για παρών ο 42άχρονος ομογενής από το Καζακστάν, οδηγός κλεμμένου ΤΑΞΙ, εντοπίσθηκε τα ξημερώματα απο ΔΙΑΣ στη Καλλιθέα. Σε σήμα των Αστυνομικών για έλεγχο, επιχείρησε με απωθητικό ελιγμό να διεμβολίσει Αστυνομικό, με συνάδελφό του από την ομάδα να πυροβολεί κατά του οχήματος για να ανακόψει την πορεία του. Η βολίδα από τη σφαίρα του όπλου του Αστυνομικού, ωστόσο, διαπερασε το σασι του αμαξωματος και τραυμάτισε τον ύποπτο οδηγό του ΤΑΞΙ.\n“Ο συνάδελφος, ήταν σε άμυνα. Έκανε χρήση του όπλου για να ακινητοποιήσει το όχημα του δράστη όταν παρέσυρε το συνάδελφο, για να σώσει την ζωή του. Και σήμερα βρίσκεται κατηγορούμενος. Με το δραστη να έχει Ποινικό Μητρώο και καταδικαστικες αποφάσεις. Το να παραπέμπεται κατηγορούμενος προβλέπεται από τον απαρχαιομενο κώδικα χρήσης οπλων για τους Αστυνομικούς. Το να τίθεται -ομως- σε διαθεσιμότητα.. μας οδηγεί στην εκτίμηση ότι κάποιοι επιδιώκουν τον αφοπλισμό των Αστυνομικών με “ύποπτα” κίνητρα(;)” σχολιάζει Αστυνομικός και συνάδελφος στην ίδια υπηρεσία με την ομάδα που ενεπλάκησαν στο επεισόδιο.


Ένα cron job χρησιμοποιείται όταν θέλουμε να προγραμματίσουμε να εκτελεστεί μια συγκεκριμένη λειτουργία.\nΜε το cron έχουμε την αυτοματοποίηση ότι μια συγκεκριμένη μέρα/ώρα/μήνα θα εκτελεστεί κάποιο συγκεκριμένο task.\nΤο task αυτό μπορεί να είναι οτιδήποτε, είτε backup μιας βάσης δεδομένων, ένα import/export δεδομένων, αντιγραφή αρχείων και πολλά άλλα.\nΣε αυτό το blog post θα δούμε το cron job ή αλλιώς WP Cron όπου αφορά συγκεκριμένα το WordPress.\nΤι είναι το WP Cron\nΗ cron λειτουργία η αλλιώς cron γραμμή εντολών ή cron job, είναι το πρόγραμμα το οποίο μας επιτρέπει στα λειτουργικά συστήματα βασισμένα σε Unix, να τρέξουμε αυτοματοποιημένες διαδικασίες και λειτουργίες χωρίς να χρειάζεται να τις παρακολουθούμε σε μια συγκεκριμένη χρονική στιγμή.\nΣτο WordPress αυτές οι προγραμματισμένες εργασίες διαχειρίζονται από το WP Cron.\nΤο wp cron είναι ο τρόπος με τον οποίο το wordpress διαχειρίζεται τις προγραμματισμένες του εργασίες. Πολλές από τις βασικές του λειτουργίες όπως πχ ο έλεγχος για updates, προγραμματισμένες δημοσιεύσεις, εκτελούνται μέσω του wp cron και προσωμειώνει ένα system cron job.\nTo WP Cron εκτελείται αυτόνομα μόνο του από το wordpress core και δεν χρειάζεται να δηλωθεί στο cron service του λειτουργικού συστήματος.\nCronjobs στο λειτουργικό σύστημα.\nΚάμποσα χρόνια πίσω, όπου οι τεχνολογίες δεν ήταν και τόσο ανεπτυγμένες, πόλλοι πάροχοι υπηρεσιών φιλοξενίας (shared hosting), δεν έδιναν πρόσβαση στους πελάτες τους στα cronjobs. Με το wp cron, το wordpress έλυσε αυτό το πρόβλημα, καθώς μπορούσε να εκτελέσει τις απαραίτητες λειτουργίες αυτόνομα χωρίς την ανάγκη του system cron.\nΣτις μέρες μας πλέον αυτό δεν συμβαίνει, αλλά το wp cron έχει παραμείνει ως μέρος του wp core για πολλούς λόγους.\n– Προβλήματα Perfomance\nΑνάλογα με τον όγκο της wordpress ιστοσελίδας μας, το πλήθος των εγκατεστημένων plugins το wp cron (wp-cron.php) μπορεί να επιβαρύνει αρκετά το wordpress μας και την συνολική απόδοση του.\nΘα δούμε πως μπορούμε εύκολα να απενεργοποιήσουμε το wp cron (wp-cron.php) και να το αντικαταστήσουμε με ένα system cron για πολύ καλύτερη απόδοση.\nA pseudo-cron daemon for scheduling WordPress tasks.\nWP-Cron is triggered when the site receives a visit. In the scenario\nwhere a site may not receive enough visits to execute scheduled tasks\nin a timely manner, this file can be called directly or via a server\ncron daemon for X number of times.\nΠρέπει να καταλάβουμε ότι το wp-cron δεν είναι ένα πραγματικό cronjob, απλά μιμείται την λειτουργία του system cronjob όπου στην πράξη αυτό σημαίνει ότι σε μια ιστοσελίδα υψηλής επισκεψιμότητας θα δημιουργήσει σημαντικό πρόβλημα.\nΤο wp cron δεν τρέχει συνεχόμενα. Εκτελείται μετά από κάθε page load. Δηλαδή μετά από κάποια επίσκεψη στην ιστοσελίδα.\nΑν ο server ή το hosting πακέτο μας δεν διαθέτει αρκετούς πόρους ή αρκετούς php workers, όταν χρειάστεί να εκτελεστεί το wp cron, το wordpress θα προσπαθήσει να το εκτελέσει αλλά δεν θα μπορέσει, καθώς οι php workers θα είναι ήδη κατειλημμένοι, και το wp cron απλά θα περιμένει τον πρώτο διαθέσιμο για να μπορέσει να εκτελεστεί.\nΤο ανάποδο σενάριο ισχύει επίσης. Αν μια ιστοσελίδα δεν έχει αρκετή επισκεψιμότητα, τα αυτόματα crons του wp-cron δεν θα εκτελεστούν στην ώρα τους, καθώς το wp-cron εκτελείτε μετά από page visit.\nΗ πιό σωστή προσέγγιση είναι να απενεργοποιήσουμε το wp-cron και να το αντικαταστήσουμε με ένα system cron. Με αυτήν την μέθοδο οι εσωτερικές εργασίες του wordpress θα εκτελεστούν σε προκαθορισμένο χρόνο και συνιστάται από το plugin handbook του wordpress.\n– Απενεργοποίηση WP-Cron\nΓια να απενεργοποιήσουμε το wp-cron, πρέπει να πούμε στο ίδιο το wordpress να σταματήσει να το εκτελεί.\nΒρίσκουμε το wp-config.php από το document root του wordpress και πριν την γραμμή που γράφει “That’s all, stop editing! Happy blogging.” προσθέτουμε την παρακάτω γραμμή\n– Προγραμματισμός cronjob\nΑν έχεις μια shared hosting υπηρεσία στην WebHosting|4U, τότε μπορείς εύκολα να το ενεργοποιήσεις μέσα από το controlpanel σου.\nKάνουμε login στον hosting λογαριασμό μας.\nΑπό το μενού δεξιά επιλέγουμε WordPress\nΑπό την επιλογή Tools κάνουμε κλικ στο “Take over wp-cron.php”\nTo wordpress toolkit του controlpanel έχει κάνει όλες τις απαραίτητες ενέργειες για εμάς.\nΑν πάμε στα scheduled tasks θα δούμε ότι έχει προστεθεί ένα system cronjob ενώ ταυτόχρονα στο wp-config.php έχει απενεργοποιηθεί το wp-cron.\nΠατάμε από το μενού αριστέρα Websites & Domains και από το δεξιά column επιλέγουμε Scheduled Tasks\nΘα δούμε ότι υπάρχει ένα cronjob με την περιγραφή “Running wp-cron.php for WordPress at https://mydomain.tld“\nΔεν απαιτείται κάποια άλλη ενέργεια. Αν θεωρηθεί σκόπιμο μπορούμε να αλλάξουμε το χρονοδιάγραμμα για το πότε να εκτελείτε το cronjob.\nΈναν πιο λεπτομερή οδηγό μπορείτε να βρείτε εδώ.


Βελτιστοποίηση περιεχομένου για μηχανές αναζήτησης - www.webtemplex.com\nΒελτιστοποίηση περιεχομένου για μηχανές αναζήτησης\n1 Μαρτίου, 2022\t0\tBy admin\nΥπάρχουν διάφορες πτυχές στη βελτιστοποίηση μηχανών αναζήτησης (SEO. Η βελτιστοποίηση περιεχομένου με τις σωστές λέξεις-κλειδιά είναι μία από τις πιο σημαντικές. Ωστόσο, με τον ενθουσιασμό τους να γράφουν, οι συγγραφείς τείνουν να παραβλέπουν ορισμένες πτυχές της γραφής και το περιεχόμενό τους μπορεί να μην μπορούν να επιτύχουν στόχο του.\nΟ στόχος κάθε μορφής περιεχομένου είναι να προσελκύσει το κοινό. Γίνεται πιο εύκολο για το περιεχόμενο που κατατάσσεται υψηλότερα στις μηχανές αναζήτησης. Επομένως, το περιεχόμενο που δημιουργείται πρέπει να φροντίζει και τις δύο αυτές πτυχές. Ενώ θα πρέπει να μεταφέρει τις πληροφορίες που προορίζονται στο κοινό του, θα πρέπει επίσης να είναι καλά βελτιστοποιημένο με τις σωστές λέξεις-κλειδιά.\nΠολλοί συγγραφείς κάνουν το λάθος να αλλάξουν τη λέξη-κλειδί έτσι ώστε να είναι γραμματικά σωστή ή να έχει νόημα. Αν και βελτιώνει την ποιότητα του περιεχομένου, μπορεί να μην κατατάσσεται ψηλά στις μηχανές αναζήτησης. Για παράδειγμα, η λέξη “μου” στη λέξη-κλειδί “πουλώ το σπίτι μου” μπορεί να δημιουργήσει δυσκολίες για έναν συγγραφέα. Κατά συνέπεια, μπορεί να μπει στον πειρασμό να το αλλάξει για να «πουλήσει ένα σπίτι».\nΑν και αυτή η λεπτή αλλαγή μπορεί να ταιριάζει καλά με τη ροή του περιεχομένου, αποτυγχάνει στην πρόθεσή της.\nΟ σκοπός μιας λέξης-κλειδιού όπως “πουλώ το σπίτι μου” είναι να απαντήσει στον χρήστη που θέλει να πουλήσει ένα σπίτι και θέλει να μάθει πώς να το κάνει.\nΗ αλλαγή της λέξης-κλειδιού σε “πώληση σπιτιού” μειώνει την κατάταξη του περιεχομένου στις Μηχανές Αναζήτησης. Γιατί όταν ο χρήστης κάνει την ερώτηση, “πώς μπορώ να πουλήσω το σπίτι μου;” Η Google εμφανίζει εκείνα τα ιστολόγια και τα άρθρα στην πρώτη της σελίδα που περιέχουν τη λέξη-κλειδί “πουλώ το σπίτι μου” αντί για “πώληση σπιτιού”. Και, το περιεχόμενο αποτυγχάνει να εξυπηρετήσει το σκοπό του.\nΩς εκ τούτου, το περιεχόμενο θα πρέπει να βελτιστοποιηθεί χρησιμοποιώντας τη λέξη-κλειδί «όπως είναι» όσο το δυνατόν περισσότερο. Ωστόσο, οι λέξεις-κλειδιά θα μπορούσαν να τροποποιηθούν σε περιπτώσεις όπου δεν έχουν κανένα απολύτως γραμματικό νόημα.\nΈνα άλλο συνηθισμένο λάθος που κάνουν οι συγγραφείς είναι η ακατάλληλη χρήση των λέξεων-κλειδιών. Μερικές φορές οι συγγραφείς δεν χρησιμοποιούν τις λέξεις-κλειδιά αρκετές φορές στο περιεχόμενο που επηρεάζει την κατάταξή του. Από την άλλη πλευρά, οι λέξεις-κλειδιά είναι πιθανό να χρησιμοποιούνται υπερβολικά. Αυτό το είδος περιεχομένου θα μπορούσε να τιμωρηθεί από την Google για γέμιση λέξεων-κλειδιών. Η Google είναι σε εγρήγορση για το γέμισμα των λέξεων-κλειδιών και δεν αντιμετωπίζει πολύ ευγενικά το περιεχόμενο στο οποίο οι λέξεις-κλειδιά δεν ευθυγραμμίζονται με τη ροή του περιεχομένου και φαίνεται να είναι μια επιπλέον προσθήκη σε αυτό.\nΗ γραφή SEO είναι ένας εξειδικευμένος τομέας όπου ο συγγραφέας εστιάζει στη δημιουργία ποιοτικού περιεχομένου που είναι καλά βελτιστοποιημένο ώστε να ευχαριστεί το κοινό του!\n3 στάδια για να δώσετε στον εαυτό σας μια ευκαιρία για αγάπη\nΓιατί ο φίλος μου αλλάζει συνεχώς γνώμη σχετικά με τη δέσμευσή του σε μένα;


Εμφάνιση άρθρων βάσει ετικέτας: Α2 Γυναικών\nA2 Γυναικών: Αποτελέσματα 22ης Αγωνιστικής\nΜε τις αναμετρήσεις της 22ης Αγωνιστικής έπεσε σήμερα η αυλαία του πρωταθλήματος της Α2 Γυναικών.\nΔιαιτητές-Κομισάριοι Α2 Γυναικών (22η αγων., 22/4)\nΟι διαιτητές και οι κομισάριοι της 22ης αγωνιστικής της Α2 Γυναικών, είναι:\nΣε εξ’ αναβολής αναμέτρηση για το πρωτάθλημα της Α2 Γυναικών (1ος Όμιλος), ο ΟΑ Χανίων επικράτησε εκτός έδρας με 63-55 του Προφήτη Ηλία.\nΓια την 21η Αγωνιστική του 2ου Ομίλου της Α2 Γυναικών ο Ηρακλής, ο οποίος έχει εξασφαλίσει την άνοδο στην Α1 επικράτησε με 64-49 της Ασπίδας Ξάνθης.\nΔιαιτητές – Κομισάριοι Α2 Γυναικών (21η αγων.)\nΟι διαιτητές και οι κομισάριοι της 21ης αγωνιστικής της Γ’ Εθνικής Ανδρών, είναι:\nA2 Γυναικών: Αποτελέσματα 20ης Αγωνιστικής\nΤο πρωτάθλημα της Α2 Γυναικών συνεχίστηκε με τις αναμετρήσεις της 20ης Αγωνιστικής.\nΑ2 Γυναικών: Αποτελέσματα 19ης Αγωνιστικής\nΣημαντικές αναμετρήσεις περιλάμβανε η 19η Αγωνιστική της Α2 Γυναικών.\nA2 Γυναικών: Αποτελέσματα 18ης Αγωνιστικής\nΜε τις αναμετρήσεις της 18ης Αγωνιστικής συνεχίστηκε το πρωτάθλημα της Α2 Γυναικών. Στον 1ο Ομιλο ο ΓΑΣ Καλυβίων νίκησε στο ντέρμπι τον Σπόρτιγκ με 53-49, ενώ για το 2ο η Ασπίδα Ξάνθης επικράτησε με 49-47 του Αρη.\nΔιαιτητές-Κομισάριοι Α2 Γυναικών (18η αγων, 3-4/3)\nΟι διαιτητές και οι κομισάριοι της 18ης αγωνιστικής της Α2 Εθνικής Κατηγορίας Γυναικών, είναι:\nA2 Γυναικών: Αποτελέσματα 17ης Αγωνιστικής\nΜε νίκες συνέχισαν οι πρωτοπόροι στην 17η Αγωνιστική του πρωταθλήματος της Α2 Γυναικών.


Ελληνοτουρκικά: «Ποδαρικό» με προκλήσεις από την Τουρκία – Πώς απαντά η Αθήνα | Reader\nΠοδαρικό με ακραίες προκλήσεις και εμπρηστική ρητορική έκανε η Άγκυρα, με τον Νίκο Δένδια να αναμένεται σήμερα να απαντήσει με φόντο τη συνάντησή του με τον Σαουδάραβα ομόλογό του.\nΔιαβάστε ακόμη: Τουρκία: «Βάζω πλυντήριο πιάτων κάθε 15 μέρες για να μην σκουριάσει» λένε Τούρκοι μετά την κατάρρευση της τουρκικής λίρας\nΧθες το τουρκικό υπουργείο Άμυνας δημοσιοποίησε βίντεο, στο οποίο φαίνονται Τούρκοι εκπαιδευόμενοι στρατιώτες να κολυμπούν ανοιχτά του Καστελόριζου. Συγκεκριμένα, σπουδαστές της Σχολής Πολέμου κολυμπούν στα παράλια του Κας, απέναντι από το ελληνικό νησί, στον απόηχο της δήλωσης του Τούρκου υπουργού Άμυνας, Χουλουσί Ακάρ, πως δεν νοείται να δικαιούται υφαλοκρηπίδα και ΑΟΖ το Καστελόριζο που είναι μόλις μερικά μέτρα μακριά από την τουρκική ενδοχώρα. «Το όριο κολύμβησης στη Στρατιωτική Σχολή είναι τα δύο χιλιόμετρα. Το Καστελόριζο απέχει 1950 μέτρα. Ένας σπουδαστής της Σχολής μας πηγαίνει εκεί κολυμπώντας. Ζητούν θαλάσσια δικαιοδοσία 40.000 τετραγωνικών χιλιομέτρων για ένα νησί 10 τετραγωνικών χιλιομέτρων», είπε συγκεκριμένα ο Τούρκος υπουργός Άμυνας.\nΗ αντίδραση της Αθήνας ήταν άμεση, με το υπουργείο Άμυνας να παραπέμπει στο σχόλιο του Νίκου Παναγιωτόπουλου σε Έλληνες δημοσιογράφους αναφορικά με τις προκλητικές δηλώσεις του Τούρκου ομολόγου του. «Δεν χρειάζεται να απαντάμε σε όσα λέει ο Ακάρ. Ας έρθει κολυμπώντας στο Καστελόριζο αφού το δηλώνει. Στο ακριτικό νησί, ο κόσμος έχει υψηλό φρόνημα και είναι σε ετοιμότητα», δήλωσε ο κ. Παναγιωτόπουλος.\nΔιπλωματικές πηγές τονίζουν πως δεν απαντούν σε τέτοιου είδους προκλήσεις και υπενθυμίζουν πως ο κ. Δένδιας στο παρελθόν έχει δηλώσει με σαφήνεια πως «το Καστελόριζο, ως νησί το οποίο κατοικείται, έχει, με βάση το Διεθνές Δίκαιο της Θάλασσας, δικαίωμα τόσο σε υφαλοκρηπίδα όσο και σε ΑΟΖ, ασχέτως του μεγέθους του. Το ότι το νησί έχει μικρή έκταση δεν σημαίνει ότι δεν έχει δικαιώματα». Από εκεί και πέρα, αύριο, στη διάρκεια της Συνέντευξης με τον Σαουδάραβα ομόλογό του, ο κ. Δένδιας θα στείλει μηνύματα σε όλες τις κατευθύνσεις και κυρίως προς την Άγκυρα που μπορεί να μείωσε τις προκλήσεις της στο πεδίο, μέσα στο 2021, τις αύξησε όμως σε λεκτικό επίπεδο με συντονισμένες προκλήσεις σε επίπεδο ηγεσίας αλλά και υπουργείων Εξωτερικών και Άμυνας.\nΣυνάντηση Δένδια με τον Σαουδάραβα ομόλογό του\nΟ υπουργός Εξωτερικών, Νίκος Δένδιας, θα υποδεχθεί στην Αθήνα σήμερα τον ομόλογό του, υπουργό Εξωτερικών της Σαουδικής Αραβίας, Πρίγκιπα Φαϊζάλ Μπιν Φαρχάν Αλ Σαούντ. Μετά την κατ’ ιδίαν συνάντησή τους, θα ακολουθήσουν διευρυμένες συνομιλίες και γεύμα εργασίας ενώ οι δυο άνδρες θα κάνουν δηλώσεις στις 13:30.\nΌπως σημειώνει το υπουργείο Εξωτερικών, η επίσκεψη αυτή, η δεύτερη του υπουργού Εξωτερικών της Σαουδικής Αραβίας στην Αθήνα σε διάστημα λιγότερο του ενός έτους (είχε προηγηθεί η συμμετοχή του στο Φόρουμ Φιλίας τον Φεβρουάριο 2021) έρχεται σε συνέχεια της επίσκεψης του υπουργού Εξωτερικών, μαζί με τον υπουργό Άμυνας, Νίκο Παναγιωτόπουλο, στη Σαουδική Αραβία τον περασμένο Απρίλιο και βεβαίως της επίσκεψης του πρωθυπουργού τον περασμένο Οκτώβριο. Στο επίκεντρο των συζητήσεων αναμένεται να βρεθούν οι διμερείς σχέσεις στον τομέα της άμυνας, της οικονομίας και των επενδύσεων, καθώς και η συνεργασία στους διεθνείς οργανισμούς. Επίσης, αναμένεται να εξεταστούν σε βάθος οι εξελίξεις στην Ανατολική Μεσόγειο και στην περιοχή του Κόλπου.\nΤουρκικές υπερπτήσεις με drone\nΧθες για πρώτη φορά η Άγκυρα πραγματοποίησε υπερπτήση με drone, φτάνοντας σχεδόν μέχρι τη Νίσυρο. Όπως ανακοίνωσε το υπουργείο Άμυνας, ένα μη επανδρωμένο αεροσκάφος UAV πραγματοποίησε υπερπτήση άνωθεν της Κανδελιούσσας στα 19.000 πόδια. Τα τουρκικά μη επανδρωμένα αεροσκάφη πραγματοποιούν πτήσεις στο Αιγαίο σε καθημερινή βάση για να μεταδίδουν εικόνα της κατάστασης στο Ανατολικό Αιγαίο αλλά και για παραβιάσεις του εθνικού εναερίου χώρου.\nΤΟΥΡΚΙΑ ΧΟΥΛΟΥΣΙ ΑΚΑΡ ΝΙΚΟΣ ΔΕΝΔΙΑΣ ΝΙΚΟΣ ΠΑΝΑΓΙΩΤΟΠΟΥΛΟΣ ΚΑΣΤΕΛΟΡΙΖΟ ΑΝΑΤΟΛΙΚΗ ΜΕΣΟΓΕΙΟΣ


Οδε λαός, ακούγοντας ότι ο Ιησούς έρχεται, πήραν αμέσως στα χέρια τους βάγια από φοίνικες και βγήκαν να τον υποδεχτούν. Και άλλοι μεν με τα ρούχα τους, άλλοι δε κόβοντας κλαδιά από τα δέντρα, έστρωναν το δρόμο απ’ όπου ο Ιησούς θα περνούσε. Και όλοι μαζί, ακόμα και τα μικρά παιδιά, φώναζαν: «Ωσαννά· ευλογημένος ο ερχόμενος εν ονόματι Κυρίου, ο βασιλεύς του Ισραήλ». Ο Χριστός εισέρχεται στα Ιεροσόλυμα «επί πώλον όνου».\nΕτικέτες: Εορτή Ορθοδοξία Κυριακή Βαΐων


Οπαδικοί πυροβολισμοί στη Θεσσαλονίκη - «Oυρά» του θανάτου Τόσκο - newsique.gr\nΟπαδικοί πυροβολισμοί στη Θεσσαλονίκη – «Oυρά» του θανάτου Τόσκο\nΑιματηρή «ουρά» της υπόθεσης Τόσκο, του θανάτου δηλαδή του Βούλγαρου οπαδού του Άρη, ήταν οι πυροβολισμοί που έπεσαν χτες στη Θεσσαλονίκη, επεισόδιο που χτυπά το καμπανάκι του συναγερμού στην Αστυνομία αφού για πρώτη φορά σε συμπλοκή οπαδών γίνεται χρήση όπλων!\nΣύμφωνα με ακριβείς πληροφορίες, το επεισόδιο δεν ήταν μεμονωμένο αλλά μία ακόμη μάχη στον πόλεμο που έχει ξεσπάσει ανάμεσα σε χούλιγκανς των δύο μεγάλων ομάδων της Θεσσαλονίκης.\nΟ πόλεμος αυτός κορυφώθηκε τον περασμένο Ιανουάριο με την συμπλοκή στην περιοχή του Ποσειδωνίου κολυμβητηρίου, στην ανατολική Θεσσαλονίκη, που έληξε με το θάνατο του 28χρονου Τόσκο Μποτζατζίνσκι, που μαζί με 20 ακόμη οπαδούς της βουλγαρικής ομάδας Μπότεφ είχαν ταξιδέψει στη Θεσσαλονίκη για να δουν μαζί με τους οπαδούς του Άρη με τους οποίος έχουν αδελφοποιηθεί, το ντέρμπι με τον ΠΑΟΚ.\nΌλα δείχνουν ότι δράστες και θύματα, των χτεσινών πυροβολισμών, που είναι γνωστοί για τη συμμετοχή τους στις… «δραστηριότητες» των οργανωμένων οπαδών του ΠΑΟΚ και του Άρη, γνωρίζονταν μεταξύ τους, καθώς πρωταγωνιστούν σε ανάλογα επεισόδια εδώ και ένα χρόνο!\nΟ νεαρός που πυροβόλησε ήταν μαζί με έναν υπάλληλο της ΠΑΕ Άρης, που συχνά συνοδεύει τον πρόεδρο της Καρυπίδη σε εμφανίσεις του. Πληροφορίες αναφέρουν ότι οι δυο τους κινούνταν στην οδό Κων. Καραμανλή με αυτοκίνητο και μόλις είδαν τους δύο νεαρούς οπαδούς του ΠΑΟΚ γύρισαν από παράλληλο δρόμο και τους σταμάτησαν πλάι τους. Συνομίλησαν για λίγα δευτερόλεπτα και μετά ο ένας έβγαλε το εννιάρι πιστόλι που είχε μαζί του και πυροβόλησε εναντίον τους τέσσερις φορές. Πέτυχε τους δύο στα πόδια. Αμέσως μετά εξαφανίστηκαν με το όχημα τους.\nΈνα τρίτο άτομο πήρε τους δύο τραυματίες με το αυτοκίνητο του και τους μετέφερε σε ιδιωτική κλινική για τις πρώτες βοήθειες. Εκεί τους εντόπισαν αστυνομικοί, που χωρίς μεγάλη καθυστέρηση ταυτοποίησαν τους δράστες η σύλληψη των οποίων θεωρείται ότι είναι θέμα χρόνου. Εντύπωση προκαλεί η σιωπή τους, καθώς αρνήθηκαν να καταθέσουν κάτι ουσιαστικό στους αστυνομικούς που τους επισκέφθηκαν. Πρόκειται για έναν ακόμη νόμο της πιάτσας, που ορίζει ότι οι χούλιγκανς λύνουν μόνοι τους τις διαφορές τους χωρίς ποτέ να ζητούν την βοήθεια της αστυνομίας…\nΥπόθεση με προϊστορία\nΤο άσβεστο μίσος ανάμεσα στους χούλιγκανς των δύο ομάδων πυροδοτήθηκε ακόμη περισσότερο από το θάνατο του Τόσκο. Έχουν γίνει τουλάχιστον τέσσερα αιματηρά ραντεβού για ξεκαθάρισμα λογαριασμών, ενώ το Τμήμα Αθλητικής Βίας τρέχει και δεν προλαβαίνει!\nΟι οπαδοί του ΠΑΟΚ σημειώνουν ότι για το θλιβερό περιστατικό δεν έχουν ουσιαστική ευθύνη, καθώς ο Τόσκο σκοτώθηκε, όχι λόγω των χτυπημάτων αλλά επειδή παρασύρθηκε από αυτοκίνητο, που περνούσε από το σημείο. Φταίει η κακιά στιγμή και όχι κάποιος που του επιτέθηκε, λένε. Επικαλούνται δε και τη νεκροψία που το απέδειξε, ενώ θυμίζουν ότι από ανάλογη υπόθεση έχουν θρηνήσει συνοπαδό τους, τον Νάσο Κωνσταντίνου, που σκοτώθηκε όταν κι αυτός παρασύρθηκε από αυτοκίνητο, στη διάρκεια επίθεσης που δέχτηκε από οπαδούς του Ηρακλή. Το Δικαστήριο τότε είχε δεχτεί το ανάλογο πόρισμα και είχε επιβάλει ποινές με αναστολή στους δράστες.\nΑντίθετα, οι οπαδοί του Άρη μιλούν για ενέδρα θανάτου, που στήθηκε με εγκληματική πρόθεση, ενώ κατηγορούν τον ΠΑΟΚ πως με τις προσβάσεις που έχει στο κράτος καταφέρνει να κωλυσιεργεί την υπόθεση και φοβούνται ότι τελικά δεν θα αποδοθεί δικαιοσύνη.\nΓια την υπόθεση έχουν συλληφθεί τέσσερις οπαδοί του ΠΑΟΚ και έχουν αφεθεί ελεύθεροι με περιοριστικούς όρους, ηλικίας 24-47 ετών, ο ένας από τους οποίος είναι τέκνο οικογένειας αστυνομικών. Αντίθετα, προφυλακισμένη παραμένει μία 27χρονη που οδηγούσε το αυτοκίνητο που πάτησε τον 28χρονο. Η ίδια είχε ισχυριστεί ότι περνούσε από το σημείο της συμπλοκής και χωρίς να το καταλάβει παρέσυρε τον Τόσκο, που ουσιαστικά έπεσε πάνω στο αυτοκίνητο της. Ωστόσο, της ασκήθηκε δίωξη για ανθρωποκτονία από δόλο, καθώς το αυτοκίνητο ανήκε σε έναν από τους συλληφθέντες. Ο τελευταίος, 47 ετών, φέρεται να ενημέρωσε για την παρουσία των Βούλγαρων σε καφέ της περιοχής Ποσειδωνίου, οπαδούς του ΠΑΟΚ, που εκείνη την ώρα μετέβαιναν στο γήπεδο μπάσκετ του «Δικεφάλου». Οι τελευταίοι κατέβηκαν από λεωφορείο του ΟΑΣΘ και τους καταδίωξαν προς την παραλία ως εκδίκηση για τη συμμετοχή τους σε επεισόδια που είχαν προηγηθεί. Εκεί σημειώθηκαν οι ξυλοδαρμοί. Στη διάρκεια τους η 27χρονη πέρασε με το αυτοκίνητο της, με αποτέλεσμα να χάσει τη ζωή του ο Τόσκο…


allstarkourouna: Σχόλια και ρυθμίσεις\nΣόφο 13 31 Αυγούστου 2012 - 6:00 μ.μ.\nKαλό χειμώνα κουρούνα!!Ελπίζω να ξεκουράστηκες και να ήρθες έτοιμη για πολλές αποκαλύψεις..\nRodia Raskolnikov 31 Αυγούστου 2012 - 6:23 μ.μ.\nKαλο ταιμινγκ χθες λεγαμε με λεβεντη και τομμυ πως δεν μπορουμε να γραψουμε\nRodia Raskolnikov 31 Αυγούστου 2012 - 6:26 μ.μ.\nMια και κανεις αλλαγες δεν απενεργοποιεις και το verification mode?Ειναι κουραστικο ειδικα αν εισαι τυφλα και προσπαθεις 1)να ξεχωρισεις τα γραμματα 2)να τα γραψεις σωστα ενω γελας με την ανικανοτητα σου πραγμα που σε κανει να κανεις περισσοτερα λαθη\npitsi23 31 Αυγούστου 2012 - 6:37 μ.μ.\nΚαλο χειμώνα! Το περιοδικο ποτε βγαίνει;\nb-ball kourouna 31 Αυγούστου 2012 - 7:39 μ.μ.\nΚαλό χειμώνα και σε σένα. Οι αποκαλύψεις για την ώρα στο επόμενο τεύχος...Και είναι αρκετές\nb-ball kourouna 31 Αυγούστου 2012 - 7:41 μ.μ.\nΠήγα να βρω μια λύση Σολομώντα για τα σχόλια, αφού το σκέφτηκα το ζήτημα το καλοκαίρι (με μπύρες το σκέφτηκα μη νομίζεις τίποτε σοβαρό) και τα έκανα μούσκεμα. Αυτό που φοβάμαι με το verification είναι μην αρχίσει κανένα μπαράζ από spam για αυτό το αφήνω ενεργό. Θα το αποσύρω για λίγο και αν δεν υπάρξει πρόβλημα έχει καλώς\nb-ball kourouna 31 Αυγούστου 2012 - 7:42 μ.μ.\nΤην άλλη Τετάρτη. Και επειδή το ολοκληρώσαμε σήμερα ουσιαστικά η εντύπωση που έχουμε είναι ότι πρόκειται για καλό τεύχος. Θα δείξει...\nTommygun 1 Σεπτεμβρίου 2012 - 9:03 π.μ.\nTommygun 1 Σεπτεμβρίου 2012 - 9:20 π.μ.\nΕγω να ρωτησω και κατι χαζο: ο ΟΣΦΠ γιατι το εχει κουρασει ΤΟΣΟ πολυ με τον τεταρτο σεντερ? Ειναι τοσο δυσκολο να βρει ανθρωπο πανω απο 2.15? Δεν πα να παρουν τον Καραβανα που ειναι και φτηνος?\npanos919 1 Σεπτεμβρίου 2012 - 12:21 μ.μ.\nΔεν φτάνει που η ομάδα σου με το σατανικό μεταγραφικό σχέδιο που ακολουθεί μας άρπαξε Σαρικόπουλο και Χαρίση, τώρα το.. rub it in our face κιόλας με ειρωνικά σχόλια ε? Ε? Πλάκα κάνω εννοείται.. Καλό χειμώνα και καλή σεζόν tommy, έχεις δίκιο, κανένας δεν έχει καταλάβει γιατί αργεί τόσο το συγκεκριμένο θέμα. Μάλλον επειδή τους κακοφάνηκε που για πρώτο καλοκαίρι έγιναν τα σωστά πράγματα και όχι 39 μεταγραφές, και θέλουν κάτι να ασχολούνται. Καραβανάς ftw\nTommygun 1 Σεπτεμβρίου 2012 - 3:02 μ.μ.\nΑγορινα, να σαι καλα, σε ευχαριστω τα ιδια ευχομαι σε σενα και καλη υγεια να εχεις. Τι καλη σαιζον,ωε ωε λουτσα παλι που λεει και το συνθημα, 7-8ος και πολυ ειναι. Τελος παντως, ας μεινουμε αξιοπρεπεις και να λεμε υπομονη. Γιατι απο λεφτα...


Το Τραμ... στους δρόμους: Kώστας Λαπαβίτσας: Ο ΣΥΡΙΖΑ υπέστη πανωλεθρία! Εφαρμόζει ό,τι κατακεραύνωνε...\nKώστας Λαπαβίτσας: Ο ΣΥΡΙΖΑ υπέστη πανωλεθρία! Εφαρμόζει ό,τι κατακεραύνωνε...\nΉταν μια ατέλειωτη χρονιά, όπως συνήθως γίνεται όταν οι στιγμές είναι ιστορικές. Η 25 Ιανουαρίου 2015 έφερε την ελπίδα βαθιάς κοινωνικής αλλαγής και την προσδοκία πληρέστερης προσωπικής ζωής. Η χαρά αποτυπώθηκε έντονα στα πρόσωπα τη βραδιά εκείνη. Ένα χρόνο αργότερα κυριαρχεί η απογοήτευση και ο θυμός. Η ηγεσία του ΣΥΡΙΖΑ συνετρίβη στις διαπραγματεύσεις, υπέγραψε το Τρίτο Μνημόνιο κι εφαρμόζει την πολιτική που κατακεραύνωνε από το 2010 και μετά.\nΟι πρόσφατες δημοσκοπήσεις καταμετρούν πολύ μεγάλα ποσοστά του εκλογικού σώματος που πλέον αντιλαμβάνονται ότι η εθνική ανασυγκρότηση είναι αδύνατη χωρίς έξοδο από το ευρώ και ολική μεταρρύθμιση της οικονομίας και της κοινωνίας. Όλα δείχνουν ότι ο ελληνικός λαός αναζητά και πάλι πειστική εναλλακτική πρόταση και πολιτικό φορέα εμπιστοσύνης. Είναι το φινάλε στην τραγική αποτυχία του ΣΥΡΙΖΑ.\nKώστας Λαπαβίτσας: Ο ΣΥΡΙΖΑ υπέστη πανωλεθρία! Εφα...


Ανδρέας Ζέρβας στο TheNewspaper.gr: Ο ΔΟΕΠΑΠ ΔΗΠΕΘΕ δεν είναι βιώσιμος - TheNewspaper.gr\n-176 min. ago-Η Ελλάδα μπαίνει στην πράσινη λίστα για τους Βρετανούς τουρίστες\n-174 min. ago-Ξεπερνάει σήμερα τους 40 βαθμούς Κελσίου ο υδράργυρος\n-171 min. ago-Σήμερα η απόφαση για το πότε «πέφτουν» οι μάσκες σε εξωτερικούς χώρους\n-171 min. ago-Το ένα τροχαίο μετά το άλλο σήμερα στη Λάρισα – Συγκρούσεις αυτοκινήτων με τραυματίες να μεταφέρονται στο Νοσοκομείο (φωτο)\n-168 min. ago-Βόλος: Πήγε να γράψει πανελλαδικές με το κινητό και μηδενίστηκε!\n-165 min. ago-Αιμίλιος Χειλάκης για Δημήτρη Λιγνάδη: «Θα πάω να τον δω στη φυλακή»\n-157 min. ago-Συζήτηση στο Ευρωπαϊκό Κοινοβούλιο ενόψει του Ευρωπαϊκού Συμβουλίου\n-154 min. ago-Από σήμερα η υποβολή προγραμμάτων e-learning εργαζομένων μεγάλων επιχειρήσεων ΛΑΕΚ 2021\n-142 min. ago-Τραγικό συμβάν: Νεκρός άντρας από πνιγμονή σε χωριό της Λάρισας\n-141 min. ago-Συγκλόνισε ο Γιώργος Ασημακόπουλος: «Χάσαμε τον αδερφό μου από καρκίνο, από όγκο στο κεφάλι»\nΑν και νέος σε ηλικία, βρίσκεται στο τιμόνι του πιο νευραλγικού ίσως Οργανισμού του Δήμου Βόλου. Ο Πρόεδρος του ΔΟΕΠΑΠ-ΔΗΠΕΘΕ Ανδρέας Ζέρβας παρουσιάζει τα σχέδια του για το Δημοτικό Θέατρο που θα ολοκληρωθεί σε δύο χρόνια και θα παραδοθεί στο τοπικό καλλιτεχνικό δυναμικό, ώστε να αναδειχθεί και πάλι το πολιτιστικό brand της πόλης.\nΒέβαια, ως οικονομολόγος απαντά με θάρρος ότι ο Οργανισμός δεν είναι βιώσιμος, εξηγεί ωστόσο την αναγκαιότητα της ύπαρξής του στα δρώμενα της πόλης.\nΓια τον ίδιο, το πιο δύσκολο κομμάτι είναι ο τομέας του αθλητισμού, ανακοινώνοντας ταυτόχρονα την διοργάνωση του Πανελλήνιου Πρωταθλήματος Στίβου Κ18 στις 20 και 21 Ιουνίου, όπου οι επισκέπτες στην πόλη αναμένεται να ξεπεράσουν τα 2.500 άτομα.\nΤέλος, δηλώνει λάτρης της Τοπικής Αυτοδιοίκησης, αν και αφήνει ταυτόχρονα «ανοικτό παράθυρο» για την ενασχόλησή του με την κεντρική πολιτική σκηνή.\nΠρόεδρος σε έναν πολύ δύσκολο Οργανισμό, από άποψη πολλών και διαφορετικών δομών που έχει στο Σώμα του. Είναι εύκολο για σας το 24ώρο;\nΗ αλήθεια είναι ότι ο ΔΟΕΠΑΠ ΔΗΠΕΘΕ υλοποιεί ένα μεγάλο κομμάτι του δημοτικού έργου και απασχολεί πολυπληθές προσωπικό. Η ευθύνη λειτουργίας του φορέα σίγουρα προσθέτει άγχος στην καθημερινότητα και στερεί ακόμη και τον απαραίτητο προσωπικό χρόνο σε της περιπτώσεις. Το αποτέλεσμα της που παράγουμε, δικαιώνει την προσπάθεια και συχνά της κάνει να αισθανόμαστε υπερήφανοι και δικαιωμένοι για την επιλογή της να ασχοληθούμε με τα κοινά.\nΣτην έναρξη της παρούσας θητείας είχαν ακουστεί πολλά για τα οικονομικά του ΔΟΕΠΑΠ ΔΗΠΕΘΕ. Τελικά, ως Οργανισμός είναι βιώσιμος;\nΑν απαντήσω ως οικονομολόγος, θα πρέπει να πω ότι δεν είναι βιώσιμος οποιοσδήποτε φορέας δεν ισοσκελίζει τα έσοδα με τα έξοδά του. Ο ΔΟΕΠΑΠ ΔΗΠΕΘΕ όμως προσφέρει στους δημότες πολλά από τα λεγόμενα «δημόσια αγαθά», τα αγαθά αυτά που δεν χρεώνονται οι δημότες για να τα αποκτήσουν με κάτι επιπλέον πέραν άμεσης ή έμμεσης φορολογίας. Ο πολιτισμός, ο αθλητισμός, η εκπαίδευση, η ανάδειξη και διατήρηση όπως πολιτιστικής όπως κληρονομιάς, αποτελούν βασικές ευθύνες του φορέα και οι «τιμές» με τις οποίες προσφέρονται, οι πολίτες δεν βοηθούν ώστε να έχουμε λογιστικά, θετικά αποτελέσματα. Προσφέρουμε υψηλής ποιότητας υπηρεσίες σε κάθε κοινωνική ομάδα και συμβάλλουμε στη βελτίωση του επιπέδου ζωής των δημοτών, επομένως η σχέση κόστους – οφέλους, δικαιολογεί το υψηλό κόστος λειτουργίας του Οργανισμού.\nΔημοτικό Θέατρο Βόλου. Οι πολίτες το περιμένουν πολλά χρόνια. Πότε ολοκληρώνεται; Θα ξαναδούμε στημένο το ΔΗΠΕΘΕ με παραστάσεις και παραγωγές, συγκροτημένα, όπως παλαιότερα. Θυμόμαστε όλοι ότι το ΔΗΠΕΘΕ Βόλου είχε ανεβάσει αξιόλογες παραστάσεις.\nΤο έργο του Δημοτικού Θεάτρου που αποτελεί και δικαιολογημένη απαίτηση των δημοτών της πόλης, θα ολοκληρωθεί εντός δύο ετών περίπου, διάστημα πολύ μικρό για μία ριζική ανακαίνιση – ανακατασκευή. Και στο σημείο αυτό θα πρέπει να αναφέρω ότι είμαστε ιδιαίτερα υπερήφανοι ως δημοτική αρχή, που εντός του κλίματος της οικονομικής κρίσης και χωρίς να έχει παρατηρηθεί από προηγούμενες δημοτικές αρχές κάποια σοβαρή και ρεαλιστική δραστηριότητα, εμείς πετύχαμε να εντάξουμε το έργο σε πρόγραμμα και κυρίως να ξεκινήσουμε το έργο, το οποίο προχωράει με ταχύτατους ρυθμούς. Ως προς τις καλλιτεχνικές παραγωγές που θα υλοποιούνται στο χώρο, αυτές τις «εμπιστευόμαστε» στο τοπικό καλλιτεχνικό δυναμικό, στο οποίο θα παραδοθεί το κτίριο προκειμένου να αποτελεί και πάλι το «σπίτι» του. Αυτό δε σημαίνει ότι δεν θα φιλοξενηθούν και πάλι μεγάλα καλλιτεχνικά γεγονότα από τον ελληνικό και διεθνή χώρο, το Δημοτικό Θέατρο όμως θα είναι κυρίως «δημοτικό» και θα συμβάλει και πάλι στην ανάδειξη του πολιτιστικού brand της πόλης.\nΚατά την εορταστική περίοδο των Χριστουγέννων αφήσατε τις καλύτερες των εντυπώσεων. Τι ετοιμάζετε για τις Απόκριες;\nΟι Απόκριες σύμφωνα με τη φιλοσοφία σας δημοτικής σας αρχής, εστιάζουν κυρίως στον στολισμό του κεντρικού ιστού σας πόλης και στο τριήμερο σας Αποκριάς με επίκεντρο τον εορτασμό σας Καθαρής Δευτέρας, όπου στο πάρκο του Αγίου Κωνσταντίνου διοργανώνουμε μία μεγάλη γιορτή για σας κατοίκους και σας επισκέπτες σας πόλης, με σας εκπλήξεις. Για το Σάββατο και την Κυριακή σας Αποκριάς οι κεντρικοί δρόμοι θα γεμίσουν μουσική και χορό και πιστεύουμε ότι το διακριτικό αποκριάτικο χρώμα που θα δώσουμε, θα ικανοποιήσει και σας πιο απαιτητικούς δημότες. Οι εκδηλώσεις σας που θα ανακοινωθούν σύντομα, στοχεύουν στην ποιοτική διασκέδαση, στην τόνωση σας οικονομικής ζωής σας πόλης και στην ικανοποίηση των απαιτήσεων των τουριστών.\nΤο πιο δύσκολο κομμάτι για σας στον Οργανισμό που ηγείστε ποιο είναι;\nΜάλλον το κομμάτι του αθλητισμού, καθώς έχουν αυξηθεί σε αριθμό αλλά και ως προς το αντικείμενο τα μεγάλα αθλητικά γεγονότα που φιλοξενεί ο Δήμος Βόλου. Πέραν της παγιωμένης εμπιστοσύνης της Ελληνικής Κολυμβητικής Ομοσπονδίας που σε ετήσια βάση μας αναθέτει διεθνή γεγονότα από το χώρο του ναυταθλητισμού, με πρωτοβουλία του Δημάρχου κ. Μπέου ξεκίνησε ανάλογη συνεργασία και με τον ΣΕΓΑΣ και τον ερχόμενο Ιούνιο θα συνδιοργανώσουμε το πολυπληθέστερο Πρωτάθλημα της Ομοσπονδίας, το Πανελλήνιο Πρωτάθλημα Στίβου Κ18, κατά τη διάρκεια του οποίου οι επισκέπτες της πόλης μας για το διήμερο 20 και 21 Ιουνίου, θα ξεπεράσουν τα 2.500 άτομα.\nΗ ενασχόλησή σας με τα κοινά σταματά στον Δήμο Βόλου ή έχετε βλέψεις και για άλλα πεδία;\nΗ τοπική αυτοδιοίκηση μου είχε κεντρίσει το ενδιαφέρον από πολύ νεαρή ηλικία και ήταν ένας ξεκάθαρος στόχος για εμένα από τη στιγμή της αποφοίτησής μου από το πανεπιστήμιο. Με ικανοποιεί η συμμετοχή μου στη δημοτική ομάδα του Αχιλλέα Μπέου που μεταμορφώνει την πόλη του Βόλου σε μία ευρωπαϊκή πόλη «πρότυπο» για τα σημερινά δεδομένα. Εάν η εμπειρία που αποκτώ ως μέλος της συγκεκριμένης ομάδας, με οδηγήσει και σε επόμενες «σκέψεις»…αυτό αποτελεί ακόμη ένα ερωτηματικό και για εμένα τον ίδιο.\nΠως φαντάζεστε τον Ανδρέα Ζέρβα, 10 χρόνια μετά;\nΑκόμη ένα «ερωτηματικό». Εκείνο που επιθυμώ για τα επόμενα χρόνια της ζωής μου είναι η υγεία για τους αγαπημένους μου ανθρώπους και με τη στήριξή τους, να πραγματοποιούνται οι στόχοι που θα θέτω στη ζωή μου.\nTags: ΑΝΔΡΕΑΣ ΖΕΡΒΑΣ ΒΟΛΟΣ ΔΗΜΟΣ ΒΟΛΟΥ ΔΟΕΠΑΠ ΔΗΠΕΘΕ ΘΕΣΣΑΛΙΑ ΜΑΓΝΗΣΙΑ\n«Πράσινο φως» για τη χρηματοδότηση του ποδηλατοδρομίου στον Βόλο\nΣτάση εργασίας των δημοσιογράφων της Ένωσης Συντακτών Θεσσαλίας\nΠοιους σκέφτεται ο Αχιλλέας Μπέος να αξιοποιήσει στις θέσεις των αντιδημάρχων – Η επόμενη μέρα στον Δήμο Βόλου\nΤΩΡΑ: «Στα λευκά» η Σκόπελος – Χιονίζει από το πρωί [εικόνες]\nΣυντηρείται η επαρχιακή οδός Χάνια – Καράβωμα [εικόνες]\nΜιτζικό και Αγοραστό καταγγέλουν οι κάτοικοι στα Καλά Νερά: Ακυρώνουν το έργο της αποχέτευσης


MEGA STORIES: Ιστορίες ελληνικής ιθαγένειας – Η ιστορία του Μιχάλη & του Μανώλη | MEGA TV\nMEGA STORIES: Ιστορίες ελληνικής ιθαγένειας – Η ιστορία του Μιχάλη & του Μανώλη\n<iframe src="https://www.megatv.com/embed/?p=2020279096" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n24.02.2021 | 01:50 Eνσωμάτωση\nΟ Γιάννης που μεγάλωσε στα Σεπόλια και σήμερα διαπρέπει στο NBA, είναι «δικό μας παιδί».\nΚαι πριν από τον Γιάννη, ο Πύρρος, που έγινε και αυτό «δικό μας παιδί».\nΟι ιστορίες τους είναι γνωστές, ωστόσο τα πράγματα είναι διαφορετικά για πολλούς άλλους.\nΟ Μιχάλης γεννήθηκε στην Αθήνα πριν 41 χρόνια, ωστόσο δεν έχει ακόμη την ελληνική ιθαγένεια.\n«Ακόμα είμαι στην αναμονή. Έχουν κατατεθεί όλα τα χαρτιά και περιμένω», λέει ο Μιχάλης Αφολαγιάν, ηθοποιός και πρόεδρος πολιτιστικού συλλόγου ANASA.\n«Η κοινωνία θέλει να κάνει βήματα μπροστά», σημειώνει, αρκεί να υπάρχουν φωνές οι οποίες ακούγονται, λέει ο Μιχάλης, ο οποίος είχε μιλήσει στη Βουλή για την ιθαγένεια και τη συζήτηση που γίνεται στην ελληνική κοινωνία.\n«Πολλά θα αλλάξουν», μόλις λάβει το πολυπόθητο χαρτί της ιθαγένειας, όπως το δικαίωμα της ψήφου και η ευκαιρία για ένα αναβαθμισμένο βιοτικό επίπεδο, καθώς θεωρείται, όπως λέει, «δεύτερης κατηγορίας πολίτης».\n«Έχω βιώσει ρατσισμό, αλλά δε μένω σε αυτό. Μπορείς να βρεις τρόπους να το κατεδαφίσεις και να χτίσεις γέφυρες επικοινωνίας», σημειώνει και περιγράφει ένα περιστατικό κατά το οποίο συνελήφθη και φυλακίστηκε για τρεις ημέρες.\n«Στη σύλληψη αμφισβητήθηκαν πολλά. Το ένα είναι αν είμαι πολίτης αυτής της χώρας. Κατάλαβα ότι δεν μπορώ να ονειροπολώ και ότι ήρθε η ώρα για μια μάχη για δικαιώματα».\nΟ Μανώλης Αφολαγιάν ή «MC YINKA», μουσικός, έχει γεννηθεί στην Ελλάδα, ωστόσο οι γονείς του είναι από τη Νιγηρία.\nΑυτό, είχε ως αποτέλεσμα να καθυστερήσει να λάβει την ελληνική ιθαγένεια.\n«Στα 34 μου πήρα την ιθαγένεια με πολιτογράφηση, με εξετάσεις», λέει και μιλά για τη διαδικασία παροχής ιθαγένειας και τα προβλήματα που αντιμετώπισε.\n«Είμαι αυτό που είμαι, είμαι πολύ περήφανος, είμαι ένα άτομο που έχει γεννηθεί εδώ πέρα και έχω αναπτύξει την κοινωνική και πολιτική μου συνείδηση εδώ».


Περιγραφή:Χυτή προτομή γρύπα. Οι φολιδώσεις αποδίδονται με κυκλικές εγχαράξεις. Στην αριστερή και τη δεξιά πλευρά του σώματος υπάρχουν από δύο διπλές εγχάρακτες αντίρροπες έλικες, οι οποίες με τη σειρά τους διακοσμούνται με ομάδες από τέσσερις οριζόντιες εγχάρακτες κεραίες. Εγχάρακτη διακόσμηση από καμπύλες κυρίως γραμμές πάνω από τα μάτια υποδηλώνει τα φρύδια. Σώζεται σχεδόν ακέραια. Λείπουν μόνο οι ένθετες ίριδες των ματιών και μικρό τμήμα του αριστερού αυτιού, ενώ από τη βάση λείπει μόνο ένα μικρό τμήμα στο πίσω μέρος. Επιφανειακές φθορές παρατηρούνται σε μεγάλη έκταση. Ύψος: 0,245μ. Προέλευση: Αρχαιολογικός Χώρος Ηραίου. Ελληνικός αριθμός: Α 706.


my Alpha wallet με Tap 'n Pay | Alpha e-Banking\nΠλέον στις αγορές σας, δεν χρειάζεται να βγάζετε την κάρτα σας από το πορτοφόλι σας. Αρκεί το κινητό σας τηλέφωνο! Ανακαλύψτε την πρώτη εφαρμογή για ανέπαφες πληρωμές με το κινητό, που σας επιτρέπει να χρησιμοποιείτε όλες τις κάρτες Alpha Bank (πιστωτικές, χρεωστικές ή προπληρωμένες) οπουδήποτε στον κόσμο, στα τερματικά αποδοχής καρτών (POS) με το σήμα contactless.\nΜπορείτε να ενεργοποιήσετε την υπηρεσία Τap ‘n Pay σε 3 πολύ απλά βήματα, αφού βεβαιωθείτε ότι η συσκευή σας διαθέτει δυνατότητα NFC και λογισμικό Android εκδόσεως τουλάχιστον 4.4.2. Κατόπιν:\nΕνεργοποιείτε την υπηρεσία Tap ‘n Pay στο my Alpha wallet.\nΔημιουργείτε τον τετραψήφιο μυστικό κωδικό mPIN για τη χρήση της Υπηρεσίας.\nΕνεργοποιείτε τη λειτουργία NFC στο κινητό σας τηλέφωνο.\nΕπιλέγετε το κουμπί Tap ‘n Pay μέσα από την εφαρμογή my Alpha Wallet.\nΕπιλέγετε κάρτα και εισάγετε τον τετραψήφιο μυστικό κωδικό mPIN σας.\nΠραγματοποιείτε την πληρωμή σας, απλά κρατώντας το κινητό σας μπροστά από το τερματικό (POS).\nΓια να πραγματοποιείτε τις ανέπαφες πληρωμές σας μέσω του my Alpha wallet, βεβαιωθείτε ότι το έχετε επιλέξει ως τον κύριο τρόπο πληρωμής από τις ρυθμίσεις της συσκευής σας.\nΣε περίπτωση που διαθέτετε θήκη για το κινητό σας, ενδεχομένως αυτή να εμποδίζει την ορθή αποστολή/λήψη δεδομένων μέσω της κεραίας NFC. Σε μία τέτοια περίπτωση, αφαιρέστε τη θήκη και δοκιμάστε ξανά.\nΛύστε τυχόν απορίες για τις ανέπαφες πληρωμές, στα συχνά ερωτήματα της υπηρεσίας Tap ‘n Pay.


Είτε λιώνεις στο gaming είτε κάθεσαι πολλές ώρες στο γραφείο, χρειάζεσαι σίγουρα μια ανθεκτική καρέκλα που θα σε βολευει ώστε να μπορείς να απολαύσεις το game ή να κάνεις τη δουλειά σου με τη μεγαλύτερη άνεση που μόνο μια καλή gaming καρέκλα μπορεί να προσφέρει. Με ρυθμιζόμενα μπράτσα πάνω-κάτω και πλάτη σε διάφορες κλίσεις, μπορείς να εξατομικεύσεις την καρέκλα σου ανάλογα με τις προσωπικές σου ανάγκες. Είναι εργονομικές, καλυμένες με ειδικό τεχνητό δέρμα για να αυξήσουν την ανθεκτικότητα και με ανατομική υποστήριξη στην πλάτη για τη σωστή στάση του σώματος. Αν λοιπόν ψάχνεις μια καρέκλα με ιδιαίτερο design για να ταιριάξει στο γραφείο σου χωρίς να σε ξεβολεύει, είσαι στο σωστό μέρος.\nΕπειδή κάθεσαι πολλές ώρες στο γραφείο, διάλεξε μια καρέκλα που θα σου κάνει τη ζωή εύκολη. Πώς θα απολαύσεις το αγαπημένο σου παιχνίδι αν δεν σε βολεύει η καρέκλα σου; Οι gaming καρέκλες είναι ειδικά σχεδιασμένες για να σου προσφέρουν τη μάξιμουμ άνεση. Με ρυθμιζόμενα μπράτσα πάνω-κάτω και πλάτη σε διάφορες κλίσεις, μπορείς να customάρεις την καρέκλα σου ανάλογα με τις δικές σου ανάγκες. Είναι εργονομικές, καλυμένες με ειδικό τεχνητό δέρμα, πολύ ανθεκτικές και με ανατομική υποστήριξη στην πλάτη για τη σωστή στάση του σώματος. Αν ψάχνεις μια καρέκλα με ιδιαίτερο design για να ταιριάξει στο γραφείο σου είσαι στο σωστό μέρος.


BE THE CHANGE: ΜΙΑ NEΑ ΣΕΙΡΑ LINGERIE BASICS ΜΕ ΑΝΑΚΥΚΛΩΜΕΝΗ ΔΑΝΤΕΛΑ - Calin Group S.A.\nBE THE CHANGE: ΜΙΑ NEΑ ΣΕΙΡΑ LINGERIE BASICS ΜΕ ΑΝΑΚΥΚΛΩΜΕΝΗ ΔΑΝΤΕΛΑ\nΜαζί μπορούμε να σώσουμε τον πλανήτη και να δημιουργήσουμε ένα καλύτερο μέλλον.\nΗ Tezenis επιλέγει τη βιωσιμότητα με μία συλλογή σχεδιασμένη να περιορίσει το περιβαλλοντικό αποτύπωμα, μια μικρή χειρονομία με μεγάλο αντίκτυπο.\nΌλα τα κομμάτια στη νέα σειρά lingerie basics διαθέτουν ανακυκλωμένη δαντέλα φτιαγμένη από απορρίμματα παραγωγής υφασμάτων που διαφορετικά θα είχαν καταλήξει σε κάποια χωματερή.\nΜε αυτόν τον τρόπο, η Tezenis χαρίζει μία δεύτερη ζωή στα απορρίμματα μετατρέποντας τα σε αναγεννημένο νάιλον, μία φιλική προς το περιβάλλον ίνα με τις ίδιες ιδιότητες του νάιλον που παράγεται από τις νέες πρώτες ύλες.\nΗ φρέσκια, πράσινη, σύγχρονη στάση της τελευταίας συλλογής Tezenis αντικατοπτρίζεται και στη διαφημιστική καμπάνια με πρωταγωνίστρια την πρέσβειρα του brand, Giulia De Lellis η οποία εκφράζει τον τύπο κάθε σουτιέν με τη χαρακτηριστική της φυσική άνεση και αυθορμητισμό.\nCALZEDONIA COLLECTION SUMMER 2021 INTIMISSIMI MENSWEAR SUMMER 2021 ALL BRA CUPS STRAPLESS BRAS ECO COLLECTION


Πήγε στο Λίβερπουλ-Μάντσεστερ Γ. και κοιμήθηκε! (pic) | Goal News Cy\nΔιεθνή Αθλητικά Νέα | Διεθνή Ποδοσφαιρικά ΝέαPREMIER LEAGUEΠήγε στο Λίβερπουλ-Μάντσεστερ Γ. και κοιμήθηκε! (pic)\nΠήγε στο Λίβερπουλ-Μάντσεστερ Γ. και κοιμήθηκε! (pic)\nΈχει ειπωθεί κατά καιρούς ότι οι ομάδες του Ζοσέ Μουρίνιο συνηθίζουν να βάζουν το… πούλμαν στην άμυνα ώστε να μην περνάει τίποτα. Τουτέστιν, «ταμπουρωνόμαστε» στο πίσω μέρος της ομάδας και απλώς περιμένουμε καρτερικά να περάσουν τα 90 λεπτά για να πάμε σπίτια μας.\nΕ, και κάπως έτσι κύλησε το μεγάλο ντέρμπι του Άνφιλντ ανάμεσα στην Λίβερπουλ και την Μάντσεστερ Γιουνάιτεντ. Δεν θα έλεγε κανείς ότι είναι από τις αναμετρήσεις που θα θυμάσαι μια ζωή, αλλά υπάρχει και μια ψυχή (τουλάχιστον αυτή που συνελήφθη από την κάμερα) που δεν θα την θυμάται καθόλου, γιατί κοιμόταν!\nΜάλιστα, βρισκόταν ακριβώς πίσω από τον Πορτογάλο τεχνικό, αλλά ενδεχομένως ο Μουρίνιο να μην φώναζε πολύ στους παίκτες του, προκειμένου να μην ξυπνήσει…


Ολυμπιακός: ΞΑΝΑ ΜΑΖΙ στο γήπεδο με εισιτήρια διαρκείας ! (vid) - Fosonline\nΠέμπτη, 24/06/2021 18:08\nΤι ανακοίνωσε η ΠΑΕ Ολυμπιακός στην παρουσίαση των εισιτηρίων διαρκείας για τη νέα σεζόν. Διάθεση του 50% της χωρητικότητας ως βάση για την επιστροφή στην κανονικότητα. Προτροπή για εμβολιασμό όλων των φιλάθλων.\nΗ ΠΑΕ Ολυμπιακός μέσω του αντιπροέδρου της Κώστα Καραπαπά, του διευθυντή επικοινωνίας Νίκου Γαβαλά και του υπεύθυνου διαχείρισης εισιτηρίων Παναγιώτη Μπαντούνα, παρουσίασε τον τρόπο, τις τιμές και όλες τις λεπτομέρειες για τη διάθεση των εισιτηρίων διαρκείας της νέας αγωνιστικής περιόδου 2021-22.\nΤονίστηκε ότι διατίθεται από τις 29/6 ποσοστό 50% από τα εισιτήρια διαρκείας που είχαν κυκλοφορήσει την περίοδο 2019-20 κατά την οποία υπήρξε η απόφαση να κλείσουν οι εξέδρες των γηπέδων λόγω της πανδημίας. Δόθηκαν αναλυτικά όλες οι λεπτομέρειες, με βασικό στοιχείο ότι θα υπάρχει προτεραιότητα για τους εμβολιασμένους και ότι θα τηρηθεί όπως πάντα απαρέγκλιτα κάθε πρωτόκολλο υγείας, με βάσης τις αποφάσεις της πολιτείας και της επιτροπής των ειδικών.\nΑναφέρθηκε πολλές φορές στη διάρκεια της παρουσίασης η προτροπή για να εμβολιαστεί ο κόσμος, ώστε να γίνει δυνατή σταδιακά η επιστροφή στην κανονικότητα. Και ότι το 50% της διάθεσης για τη νέα σεζόν (σε μια διαδικασία με αρκετές ιδιαιτερότητες, όπως είναι λογικό) θεωρείται ως βάση από τον Ολυμπιακό, τη Σούπερ Λίγκα και όλους όσοι έχουν εργαστεί πάνω σε αυτόν τον τομέα. Από τη στιγμή που στα υπόλοιπα θεάματα ισχύει το ίδιο.\nΔείτε εδώ τα εισιτήρια και τις πληροφορίες


Φτερωτός Θεός: Ο Τζαν βρίσκει ευκαιρία να έρθει πιο κοντά με τη Σανέμ! Εξελίξεις "φωτιά" στο σημερινό επεισόδιο (6/12)! - TV24 - Youweekly\nΣας έχουμε όλες τις εξελίξεις "φωτιά" από το σημερινό (6/12) επεισόδιο της σειράς του ΣΚΑΪ, «Φτερωτός Θεός»! Μετά την επιτυχία της Σανέμ, ο Τζαν βρίσκει ευκαιρία για να έρθει πιο κοντά της.\nΘυμηθείτε τι είδαμε στα επεισόδια της προηγούμενης εβδομάδας!\nΦτερωτός Θεός: Η κατάσταση περιπλέκεται για τον Τζαν και τη Σανέμ - Εξελίξεις "φωτιά" στα επεισόδια της εβδομάδας (2-6/12)\nΣας έχουμε όλες τις εξελίξεις "φωτιά" στα επεισόδια της εβδομάδας (1-6/12) από τη σειρά του ΣΚΑΪ, «Φτερωτός Θεός». Η κατάσταση περιπλέκεται για τον Τζαν και τη Σανέμ!\nΔείτε αναλυτικά τι θα δούμε αυτή τη βδομάδα!\nΘυμηθείτε τι είδαμε την προηγούμενη βδομάδα